USB Kontrolcenter - Hjælp

# Fejlfinding

- Generel fejlfinding
- Fejlfinding af enhed
- Fejlfinding af printer
- Fejlfinding af VPN

## Generel fejlfinding

Sørg for første at prøve disse generelle tips, hvis du har problemer:

### USB Kontrolcenteret kan ikke finde en kompatibel router

1. Er routeren tændt? AC-adapteren er måske ikke sat i stikkontakt. Kontrollér, at lysdioden til strøm lyser.
2. Sørg for, at computerens trådløse adapter og/eller adgangspunkt er korrekt konfigureret, og bemærk konfigurationsindstillingerne, og læg især mærke til den trådløse tilstand, SSID eller netværksnavn samt sikkerheden.
3. Sørg for, at du har et godt trådløst signal fra det trådløse adgangspunkt eller routeren til din computer, og at den ikke er i nærheden af metalgenstande og enheder, som genererer radiointerferens (såsom Bluetooth-enheder, trådløse telefoner og mikrobølgeovne).
4. Er netværkskablet sat rigtigt i? Hvis du er i et kabelført netværk, er netværkskablet (LAN-kablet) måske trukket ud eller har defekte stik. Kontrollér kabelforbindelserne.
5. Er din computer på netværket? Undersøg, om du kan oprette forbindelse til andre netværkscomputere eller om du kan surfe på internettet. Kontrollér, at netværket fungerer korrekt.
6. USB Opbevaringsfunktionen i kontrolcenteret er ikke tilgængelig på alle Linksys routermodeller. Nogle routere bruger andre USB opbevaringsfunktioner og ikke kontrolcenteret.

### Diske bliver ikke vist i Windows Explorer eller OS X Finder, eller andre enheder vises ikke i USB kontrolcenteret.

1. Er USB-kablet sat rigtigt i? USB-kablet er måske ikke sat i stikkontakt eller har dårlige stikben. Kontrollér kabelforbindelserne.
2. Er USB-diskdrevformatet understøttet? Routere understøtter kun FAT16, FAT32 og NTFS formaterede diskdrev. Hvis du har en disk, som du vil oprette forbindelse til, og som har et andet filformat, kan du stadig oprette forbindelse til den i USB-tilstand på netværk eller du kan omformatere disken til FAT32 eller NTFS og bruge den i Lagertilstand på netværk.
3. Virker enheden korrekt, når den er tilsluttet direkte via USB-forbindelsen til din computer?
4. Sørg for, at en direkte USB-forbindelse virker korrekt, før SX Virtual-linket anvendes. Hvis du har nogen problemer, bør du sikre dig, at din USB-enhed virker, når den er tilsluttet direkte med et USB-kabel til computeren, før du prøver at bruge Print- og lagercenteret. Hvis enheden ikke virker direkte via USB til din computer, vil den ikke virke, når den er tilsluttet med denne funktion.

### Upålidelig funktion

1. Installerede du nogen software lige før dine problemer opstod? Den nye software er måske årsagen til et problem. Fjern den software, som du installerede, og installér den igen.
2. Opstår det samme problem efter du har genstartet din pc? Genstart af pc'en kan løse problemet.

## Fejlfinding af enhed

Hvis en enhed er synlig i USB Kontrolcenteret, men du ikke kan forbinde til den, kan det være din firewall der blokerer forbindelsen. Under installation konfigurerer softwaren Windows firewall til at lade routeren fungere korrekt, men hvis du bruger en tredjeparts firewall, skal du måske specificere indstillinger til at åbne en port og aktivere routerens funktion med softwaren. Se Firewallindstillinger for oplysninger om hvordan dette gøres med forskellige typer populære firewalls.

## Fejlfinding af printer

Den rigtige driver skal vælges på fanen Forbindelser i Egenskaber for enhed, når en printer deles. Se Printerforbindelser for flere oplysninger.

## Fejlfinding af VPN

USB Kontrolcenteret virker muligvis ikke med VPN (Virtual Private Network) da VPN filtrerer forbindelsen mellem computeren og andre netværksenheder. Hvis du har VPN aktiveret, og softwaren ikke virker, skal du slukke for VPN-forbindelsen.