Βοήθεια για το Κέντρο ελέγχου USB

# Λίστα διαθέσιμων συσκευών

Η καρτέλα Διαθέσιμες συσκευές εμφανίζει μια λίστα συσκευών USB που έχουν συνδεθεί στο δρομολογητή σας και σας επιτρέπει να επιλέξετε συσκευές και να καθορίσετε τις ρυθμίσεις σύνδεσής τους. Για περισσότερες πληροφορίες, δείτε τις ιδιότητες συσκευής παρακάτω.

Για να συνδεθείτε σε μια συσκευή USB, επιλέξτε την και κάντε κλικ στην επιλογή Χρήση.

Από προεπιλογή, γίνεται αυτόματα κοινή χρήση των δίσκων που έχουν συνδεθεί στο δρομολογητή σας με όλους τους υπολογιστές στο δίκτυο. Μπορείτε να καταργήσετε με ασφάλεια ένα δίσκο επιλέγοντάς τον και κάνοντας κλικ στη Διακοπή χρήσης. Ένας δίσκος που δεν έχει συνδεθεί μπορεί να τοποθετηθεί ξανά αποσυνδέοντας και συνδέοντας ξανά το καλώδιο USB στο δρομολογητή.

Εάν κάποιος χρησιμοποιεί μια συσκευή που θέλετε να χρησιμοποιήσετε, επιλέξτε τη συσκευή και κάντε κλικ στο Αίτημα χρήσης. Θα εμφανιστεί ένα μήνυμα στον υπολογιστή του χρήστη ειδοποιώντας τον πως θέλετε να χρησιμοποιήσετε αυτήν τη συσκευή. Μπορούν να επιλέξουν εάν θα σας δώσουν άδεια να χρησιμοποιήσετε τη συσκευή ή όχι.

## Ιδιότητες συσκευής

Για να δείτε το φύλλο ιδιοτήτων για μια ξεχωριστή συσκευή, επιλέξτε τη συσκευή στο Κέντρο ελέγχου USB και κάντε κλικ στις Ιδιότητες. Το φύλλο ιδιοτήτων σας επιτρέπει να καθορίσετε γενικές ρυθμίσεις όπως το όνομα με το οποίο θα εμφανίζεται η συσκευή στο Κέντρο Ελέγχου, εάν η συσκευή θα πρέπει να συνδέεται αυτόματα με έναν υπολογιστή μόλις ενεργοποιηθεί ο υπολογιστής και άλλα.

- Γενικές ιδιότητες
- Ιδιότητες σύνδεσης συσκευής
- Ιδιότητες σύνδεσης εκτυπωτή

### Γενικές ιδιότητες

Η καρτέλα Γενικά της οθόνης Ιδιότητες συσκευής σας επιτρέπει να αλλάξετε το όνομα με το οποίο εμφανίζεται η συσκευή στο Κέντρο Ελέγχου και εμφανίζει διάφορες πληροφορίες αναφοράς για τη συσκευή.

Στο πεδίο Όνομα προβολής, πληκτρολογήστε το όνομα της συσκευής όπως θέλετε να εμφανίζεται στο λογισμικό. Το προεπιλεγμένο όνομα λαμβάνεται από την ίδια τη συσκευή. Αυτό το προεπιλεγμένο όνομα θα εμφανίζεται πάντα ως το όνομα της συσκευής USB, ακόμη και εάν αλλάξετε το Όνομα προβολής.

Εμφανίζεται η Ταχύτητα συσκευής την οποία αναφέρει η συγκεκριμένη συσκευή. Η πραγματική απόδοση επηρεάζεται επίσης και από άλλους παράγοντες όπως τη διαμόρφωση του δικτύου σας.

1. Υψηλή ταχύτητα: Προϊόντα USB τα οποία φέρουν το λογότυπο "Hi-Speed USB" και υποστηρίζουν ταχύτητα 480 Megabytes ανά δευτερόλεπτο (Mb/s).
2. Πλήρης ταχύτητα: Προϊόντα USB τα οποία φέρουν το βασικό λογότυπο "Certified USB" και υποστηρίζουν ταχύτητα 1,5 Megabytes Mb/s ή 12Mb/s.
3. Χαμηλή ταχύτητα: Η χαμηλή ταχύτητα και η πλήρης ταχύτητα χρησιμοποιούνται συχνά κατ' εναλλαγή από τους κατασκευαστές συσκευών.

Η καρτέλα Γενικά περιέχει επίσης πληροφορίες αναφοράς σχετικά με τη συσκευή.

Πίσω στην Κορυφή

### Ιδιότητες σύνδεσης συσκευής

Η καρτέλα Σύνδεση της οθόνης Ιδιότητες συσκευής σας επιτρέπει να καθορίσετε εάν η συσκευή θα πρέπει να συνδεθεί αυτόματα σε αυτόν τον υπολογιστή κατά την εκκίνηση του καθώς και να καθορίσετε εάν θα πρέπει να εκτελείται ταυτόχρονα κάποια εφαρμογή λογισμικού όταν συνδεθεί η συσκευή. Οι πληροφορίες σε αυτό το θέμα ισχύουν για όλες τις συσκευές εκτός από τους εκτυπωτές και δίσκους η κοινή χρήση των οποίων γίνεται μέσω της λειτουργίας NAS. Για να μάθετε σχετικά με τις ιδιότητες σύνδεσης για εκτυπωτές, ανατρέξτε στην ενότητα Ιδιότητες σύνδεσης εκτυπωτή.

Επιλέξτε το πλαίσιο ελέγχου Αυτόματη σύνδεση αυτής της συσκευής κατά την εκκίνηση του Κέντρου Ελέγχου , εάν θέλετε αυτός ο υπολογιστής να συνδέεται αυτόματα με αυτήν τη συσκευή κάθε φορά που εκκινεί το Κέντρο Ελέγχου. Εάν επιλέξετε αυτό το πλαίσιο ελέγχου μαζί με το πλαίσιο ελέγχου που καθορίζει πως θα πρέπει να εκτελεστεί το λογισμικό, η συσκευή θα συνδέεται αυτόματα κάθε φορά που εκκινείτε τον υπολογιστή.

Περιστασιακά ενδέχεται να χάνονται οι συνδέσεις με συσκευές εξαιτίας σφαλμάτων του δικτύου ή άλλων παραγόντων. Εάν θέλετε το Κέντρο Ελέγχου να επανασυνδέεται αυτόματα με τη συσκευή εάν συμβεί αυτό, επιλέξτε την Προσπάθεια επανασύνδεσης εάν χαθεί η σύνδεση. Το Κέντρο Ελέγχου θα προσπαθεί να επανασυνδεθεί με τη συσκευή μέχρι να δημιουργηθεί ξανά η σύνδεση ή να τερματιστεί η λειτουργία του υπολογιστή.

Χρησιμοποιήστε το πεδίο Εκτέλεση προγράμματος για να καθορίσετε τις ρυθμίσεις για οποιοδήποτε λογισμικό σχετίζεται με αυτήν τη συσκευή. Για παράδειγμα, μια κάμερα web πιθανώς έχει λογισμικό που καταγράφει βίντεο. Επιλέγοντας Εκτέλεση ενός προγράμματος όταν συνδεθεί αυτή η συσκευή μπορείτε να καθορίσετε το λογισμικό που θα εκτελείται αυτόματα όταν είναι διαθέσιμη η κάμερα Web. Μπορείτε επίσης να επιλέξετε Αποσύνδεση συσκευής κατά το κλείσιμο του προγράμματος εάν θέλετε να απελευθερώσετε τη συσκευή για χρήση από άλλους υπολογιστές όταν κλείσετε το λογισμικό.

Στο πεδίο Πρόγραμμα, κάντε αναζήτηση για να βρείτε το λογισμικό που θέλετε να συσχετίσετε με την συσκευή. Μπορείτε επίσης να εισαγάγετε τη διαδρομή του προγράμματος απευθείας στο πεδίο. Μετά την αποθήκευση των ρυθμίσεών σας, μόνο το όνομα του αρχείου .exe του προγράμματος εμφανίζεται στο πεδίο Πρόγραμμα.

Πίσω στην Κορυφή

### Ιδιότητες σύνδεσης εκτυπωτή

Όταν επιλεγεί ένας εκτυπωτής, η καρτέλα Σύνδεση της οθόνης Ιδιότητες συσκευής προσφέρει επιπλέον λειτουργίες συγκεκριμένα για τους εκτυπωτές. Συγκεκριμένα, μπορείτε να επιλέξετε μία από τρεις επιλογές για αυτόματη σύνδεση της συσκευής.

Εάν γίνεται κοινή χρήση του εκτυπωτή με πολλαπλούς υπολογιστές, συνιστούμε να επιλέξετε Ο εκτυπωτής αυτός είναι κοινόχρηστος, αυτόματη σύνδεση και αποσύνδεση μόνο στη διάρκεια της εκτύπωσης. Με αυτήν την επιλογή, ο εκτυπωτής συνδέεται αυτόματα όποτε αποστέλλεται μια εργασίας εκτύπωσης και αποσυνδέεται μόλις ολοκληρωθεί η εργασία ώστε να είναι διαθέσιμος ο εκτυπωτής για άλλους υπολογιστές.

Επιλέξτε το Αυτόματη σύνδεση κατά την εκκίνηση του Κέντρου ελέγχου USB εάν θέλετε να συνδέεται αυτόματα αυτός ο υπολογιστής σε αυτόν τον εκτυπωτή κάθε φορά που εκκινεί ο υπολογιστής, αποτρέποντας την αυτόματη σύνδεση των άλλων χρηστών στον εκτυπωτή.

Μπορείτε να αναγκάσετε τους χρήστες να συνδέονται αυτόματα στον εκτυπωτή με την επιλογή Να μην γίνεται ποτέ αυτόματη σύνδεση, θα συνδέομαι πάντα μη αυτόματα.

Το πεδίο Εκτυπωτής είναι ενεργοποιημένο εάν επιλέξετε μία από τις επιλογές αυτόματης σύνδεσης. Από την αναπτυσσόμενη λίστα, επιλέξτε το πρόγραμμα οδήγησης εκτυπωτή που αντιστοιχεί σε αυτόν τον εκτυπωτή.

Περιστασιακά ενδέχεται να χάνονται οι συνδέσεις με συσκευές εξαιτίας σφαλμάτων του δικτύου ή άλλων παραγόντων. Εάν θέλετε το Κέντρο Ελέγχου να επανασυνδέεται αυτόματα με τη συσκευή εάν συμβεί αυτό, επιλέξτε την Προσπάθεια επανασύνδεσης εάν χαθεί η σύνδεση. Το Κέντρο Ελέγχου θα προσπαθεί να επανασυνδεθεί με τη συσκευή μέχρι να δημιουργηθεί ξανά η σύνδεση ή να τερματιστεί η λειτουργία του υπολογιστή.

Χρησιμοποιήστε το πεδίο Πρόγραμμα για να καθορίσετε τις ρυθμίσεις για οποιοδήποτε λογισμικό σχετίζεται με αυτόν τον εκτυπωτή. Μπορείτε επίσης να επιλέξετε Αποσύνδεση συσκευής κατά το κλείσιμο του προγράμματος εάν θέλετε να απελευθερώσετε τη συσκευή για χρήση από άλλους υπολογιστές όταν κλείσετε το λογισμικό.

Στο πεδίο Πρόγραμμα, κάντε αναζήτηση για να βρείτε το λογισμικό που θέλετε να συσχετίσετε με τον εκτυπωτή. Μπορείτε επίσης να εισαγάγετε τη διαδρομή του λογισμικού απευθείας στο πεδίο. Μετά την αποθήκευση των ρυθμίσεών σας, μόνο το όνομα του αρχείου .exe του λογισμικού εμφανίζεται στο πεδίο Πρόγραμμα.

Πίσω στην Κορυφή