วิธีใช้ศูนย์ควบคุม USB

# รายการอุปกรณ์ที่พร้อมใช้งาน

แท็บ อุปกรณ์ที่พร้อมใช้งาน แสดงรายการของอุปกรณ์ USB ที่เชื่อมต่อกับเราเตอร์ของคุณและให้คุณสามารถเลือกอุปกรณ์และระบุการตั้งค่าการเชื่อมต่อของอุปกรณ์ สำหรับข้อมูลเพิ่มเติม โปรดดู คุณสมบัติของอุปกรณ์ ที่ด้านล่าง

หากต้องการเชื่อมต่อกับอุปกรณ์ USB ให้เลือกอุปกรณ์แล้วคลิก ใช้

ตามค่าดีฟอลต์ ดิสก์ที่มาพร้อมกับเราเตอร์ของคุณจะถูกใช้ร่วมกับคอมพิวเตอร์ทุกเครื่องบนเครือข่ายโดยอัตโนมัติ สามารถถอดดิสก์ได้อย่างปลอดภัยโดยการเลือกดิสก์และคลิก ยุติการใช้ ดิสก์ที่ไม่ได้ถอดสามารถทำการถอดได้อีกครั้งโดยการถอดสายแล้วเสียบสายเคเบิล USB เข้าไปในเราเตอร์

หากมีคนกำลังใช้อุปกรณ์ทีคุณต้องการใช้ ให้เลือกอุปกรณ์แล้วคลิก ร้องขอการใช้ ข้อความจะปรากฏบนคอมพิวเตอร์ของผู้ใช้ซึ่งจะแจ้งให้ผู้ใช้รายนั้นทราบว่าคุณต้องการใช้อุปกรณ์นี้ พวกเขาสามารถเลือกที่จะให้อุปกรณ์นั้นพร้อมใช้งานหรือไม่กับคุณได้

## คุณสมบัติของอุปกรณ์

หากต้องการเข้าถึงแผ่นงานคุณสมบัติสำหรับแต่ละอุปกรณ์ ให้เลือกอุปกรณ์ในศูนย์ควบคุม USB แล้วคลิก คุณสมบัติ แผ่นงานคุณสมบัติช่วยให้คุณสามารถระบุการตั้งค่าทั่วไป เช่น ชื่อที่อุปกรณ์จะปรากฏในศูนย์ควบคุม อุปกรณ์ควรจะเชื่อมต่อกับคอมพิวเตอร์โดยอัตโนมัติทันทีที่คอมพิวเตอร์เริ่มทำงาน และอื่นๆ

- คุณสมบัติทั่วไป
- คุณสมบัติการเชื่อมต่อกับอุปกรณ์
- คุณสมบัติการเชื่อมต่อกับเครื่องพิมพ์

### คุณสมบัติทั่วไป

แท็บ ทั่วไป ของหน้าจอ คุณสมบัติของอุปกรณ์ ทำให้คุณสามารถเปลี่ยนชื่ออุปกรณ์ที่ปรากฏในศูนย์ควบคุมและแสดงข้อมูลอ้างอิงที่หลากหลายเกี่ยวกับอุปกรณ์

ในฟิลด์ ชื่อที่แสดง ให้ป้อนชื่อของอุปกรณ์ที่คุณต้องการให้ปรากฏในซอฟต์แวร์ ชื่อดีฟอลต์ถูกรวบรวมจากอุปกรณ์เอง ชื่อดีฟอลต์นี้จะปรากฏเป็นชื่ออุปกรณ์ USB เสมอแม้ว่าคุณจะเปลี่ยน ชื่อที่แสดง

ความเร็วของอุปกรณ์ จะแสดงตามที่รายงานโดยอุปกรณ์นั้นๆ ประสิทธิภาพการทำงานจริงจะได้รับผลกระทบจากปัจจัยอื่นๆ เช่น การตั้งค่าเครือข่ายของคุณด้วย

1. ความเร็วสูง: ผลิตภัณฑ์ USB ที่มีโลโก้ "Hi-Speed USB" และสนับสนุนความเร็ว 480 เมกะไบต์ต่อวินาที (Mb/s)
2. ความเร็วเต็มที่: ผลิตภัณฑ์ USB ที่มีโลโก้ "Certified USB" พื้นฐานและสนับสนุนความเร็ว 1.5 Mb/s หรือ 12 Mb/s
3. ความเร็วต่ำ: ความเร็วต่ำและความเร็วเต็มที่ มักจะถูกใช้สลับกันไปมาโดยผู้ผลิตอุปกรณ์

แท็บ ทั่วไป ยังมีข้อมูลอ้างอิงเกี่ยวกับอุปกรณ์ด้วย

กลับสู่ด้านบนสุด

### คุณสมบัติการเชื่อมต่อกับอุปกรณ์

แท็บ การเชื่อมต่อ ของหน้าจอ คุณสมบัติของอุปกรณ์ ทำให้คุณสามารถระบุได้ว่าอุปกรณ์ควรจะเชื่อมต่อกับคอมพิวเตอร์นี้โดยอัตโนมัติเมื่อคอมพิวเตอร์เริ่มทำงานหรือไม่ และระบุได้ว่าซอฟต์แวร์ใดที่ควรเริ่มทำงานโดยอัตโนมัติเมื่ออุปกรณ์เชื่อมต่อ ข้อมูลในหัวข้อนี้นำใช้ได้กับอุปกรณ์ทั้งหมดยกเว้นเครื่องพิมพ์และดิสก์ที่ใช้ร่วมกันผ่านโหมด NAS หากต้องการเรียนรู้เกี่ยวกับคุณสมบัติการเชื่อมต่อสำหรับเครื่องพิมพ์ โปรดดู คุณสมบัติการเชื่อมต่อกับเครื่องพิมพ์

ทำเครื่องหมายที่ช่องทำเครื่องหมาย เชื่อมต่อกับอุปกรณ์นี้เมื่อศูนย์ควบคุมเริ่มทำงานโดยอัตโนมัติ หากคุณต้องการให้คอมพิวเตอร์เครื่องนี้เชื่อมต่อกับเครื่องพิมพ์นี้โดยอัตโนมัติในแต่ละครั้งที่คอมพิวเตอร์เริ่มทำงาน หากคุณทำเครื่องหมายที่ช่องทำเครื่องหมายนี้พร้อมกับช่องทำเครื่องหมายที่ระบุว่าศูนย์ควบคุม USB ควรเริ่มทำงาน อุปกรณ์จะเชื่อมต่อโดยอัตโนมัติในแต่ละครั้งที่คุณเริ่มคอมพิวเตอร์

บางครั้งอาจเกิดการสูญเสียการเชื่อมต่อกับอุปกรณ์เนื่องจากความล้มเหลวของเครือข่ายหรือปัจจัยอื่นๆหถ้าคุณต้องการให้ศูนย์ควบคุมเชื่อมต่อกับอุปกรณ์ใหม่โดยอัตโนมัติหากเกิดเหตุการณ์นี้ขึ้น ให้ทำเครื่องหมายที่ช่องทำเครื่องหมาย พยายามเชื่อมต่ออีกครั้งหากสูญเสียการเชื่อมต่อ ศูนย์ควบคุมจะพยายามเชื่อมต่อกับอุปกรณ์ใหม่จนกว่าจะมีการเชื่อมต่ออีกครั้งหรือจนกว่าจะปิดเครื่องคอมพิวเตอร์

ใช้ฟิลด์ เริ่มโปรแกรม เพื่อระบุการตั้งค่าสำหรับซอฟต์แวร์ใดๆ ที่เชื่อมโยงกับอุปกรณ์นี้ ตัวอย่างเช่น เว็บแคมอาจมีซอฟต์แวร์ที่บันทึกภาพวิดีโอ ด้วยการทำเครื่องหมายถูกในช่องทำเครื่องหมาย เปิดใช้โปรแกรมเมื่ออุปกรณ์นี้เชื่อมต่อ คุณสามารถระบุให้ซอฟต์แวร์เริ่มทำงานโดยอัตโนมัติเมื่อเว็บแคมพ้อมใช้งาน นอกจากนี้ คุณยังสามารถทำเครื่องหมายถูกในช่องทำเครื่องหมาย ยกเลิกการเชื่อมต่อกับอุปกรณ์เมื่อปิดโปรแกรม หากคุณต้องการเพิ่มพื้นที่ในอุปกรณ์สำหรับการใช้โดยคอมพิวเตอร์เครื่องอื่นเมื่อคุณปิดซอฟต์แวร์

ในฟิลด์ โปรแกรม ให้เรียกดูเพื่อค้นหาซอฟต์แวร์ที่คุณต้องการเชื่อมโยงกับอุปกรณ์ คุณยังสามารถป้อนพาธไปยังโปรแกรมในฟิลด์ได้โดยตรง เมื่อบันทึกการตั้งค่าของคุณแล้ว เฉพาะชื่อของไฟล์ .exe ของโปรแกรมเท่านั้นที่จะปรากฏในฟิลด์ โปรแกรม

กลับสู่ด้านบนสุด

### คุณสมบัติการเชื่อมต่อกับเครื่องพิมพ์

เมื่อเลือกเครื่องพิมพ์ แท็บ การเชื่อมต่อ ของหน้าจอ คุณสมบัติของอุปกรณ์ จะเสนอฟังก์ชันเพิ่มเติมที่เฉพาะเจาะจงกับเครื่องพิมพ์นั้นๆ โดยเฉพาะอย่างยิ่ง คุณสามารถเลือกหนึ่งในสามตัวเลือกสำหรับการเชื่อมต่อกับอุปกรณ์โดยอัตโนมัติ

หากคอมพิวเตอร์หลายเครื่องมีการใช้เครื่องพิมพ์ร่วมกัน เราขอแนะนำให้เลือก นี่คือเครื่องพิมพ์ที่ใช้ร่วมกัน ให้เชื่อมต่อและยกเลิกการเชื่อมต่อโดยอัตโนมัติเมื่อทำการพิมพ์เท่านั้น ด้วยตัวเลือกนี้ จะมีการเชื่อมต่อเครื่องพิมพ์โดยอัตโนมัติเมื่อมีการส่งงานพิมพ์มาที่เครื่องพิมพ์ และจะยกเลิกการเชื่อมต่อทันทีที่งานพิมพ์เสร็จสมบูรณ์เพื่อให้เครื่องพิมพ์พร้อมใช้งานสำหรับคอมพิวเตอร์เครื่องอื่นๆ

ให้ทำเครื่องหมายในช่องทำเครื่องหมาย เชื่อมต่อโดยอัตโนมัติเมื่อศูนย์ควบคุม USB เริ่มทำงาน ถ้าคุณต้องการให้คอมพิวเตอร์เครื่องนี้เชื่อมต่อกับเครื่องพิมพ์นี้ในแต่ละครั้งที่คอมพิวเตอร์เริ่มทำงานเพื่อป้องกันไม่ให้ผู้ใช้รายอื่นเชื่อมต่อกับเครื่องพิมพ์นี้โดยอัตโนมัติ

คุณสามารถบังคับให้ผู้ใช้เชื่อมต่อกับเครื่องพิมพ์ด้วยตนเองด้วยการเลือกตัวเลือก ไม่เชื่อมต่อโดยอัตโนมัติ ฉันจะเชื่อมต่อด้วยตนเองเสมอ

ฟิลด์ เครื่องพิมพ์ สามารถเปิดใช้งานได้ถ้าคุณเลือกตัวเลือกการเชื่อมต่ออัตโนมัติตัวเลือกใดตัวเลือกหนึ่ง จากรายการดรอปดาวน์ ให้เลือกไดรเวอร์ของเครื่องพิมพ์ที่เชื่อมโยงกับเครื่องพิมพ์นี้

บางครั้งอาจเกิดการสูญเสียการเชื่อมต่อกับอุปกรณ์เนื่องจากความล้มเหลวของเครือข่ายหรือปัจจัยอื่นๆ ถ้าคุณต้องการให้ศูนย์ควบคุมเชื่อมต่อกับอุปกรณ์ใหม่โดยอัตโนมัติหากเกิดเหตุการณ์นี้ขึ้น ให้ทำเครื่องหมายที่ช่องทำเครื่องหมาย พยายามเชื่อมต่ออีกครั้งหากสูญเสียการเชื่อมต่อ ศูนย์ควบคุมจะพยายามเชื่อมต่อกับอุปกรณ์ใหม่จนกว่าจะมีการเชื่อมต่ออีกครั้งหรือจนกว่าจะปิดเครื่องคอมพิวเตอร์

ใช้ฟิลด์ โปรแกรม เพื่อระบุการตั้งค่าสำหรับซอฟต์แวร์ใดๆ ที่เชื่อมโยงกับอุปกรณ์นี้ นอกจากนี้ คุณยังสามารถทำเครื่องหมายถูกในช่องทำเครื่องหมาย ยกเลิกการเชื่อมต่อกับอุปกรณ์เมื่อปิดโปรแกรม หากคุณต้องการเพิ่มพื้นที่ในอุปกรณ์สำหรับการใช้โดยคอมพิวเตอร์เครื่องอื่นเมื่อคุณปิดซอฟต์แวร์

ในฟิลด์ โปรแกรม ให้เรียกดูเพื่อค้นหาซอฟต์แวร์ที่คุณต้องการเชื่อมโยงกับเครื่องพิมพ์ คุณยังสามารถป้อนพาธไปยังซอฟต์แวร์ในฟิลด์ได้โดยตรง เมื่อบันทึกการตั้งค่าของคุณแล้ว เฉพาะชื่อของไฟล์ .exe ของโปรแกรมเท่านั้นที่จะปรากฏในฟิลด์ โปรแกรม

กลับสู่ด้านบนสุด