USB-ohjauskeskuksen ohje

# Vianmääritys

- Yleinen vianmääritys
- Laitteen vianmääritys
- Tulostimen vianmääritys
- VPN-vianmääritys

## Yleinen vianmääritys

Jos sinulla on ongelmia, muista koettaa ensin näitä yleisiä vinkkejä:

### USB-ohjauskeskus ei löydä yhteensopivaa reititintä

1. Onko reititin käynnistetty? Muuntajaa ei ehkä ole kytketty pistorasiaan. Tarkista, että virran merkkivalo palaa.
2. Varmista, että tietokoneen langaton sovitin tai tukiasema on määritetty oikein. Kirjoita kokoonpanoasetukset muistiin kiinnittäen erityistä huomiota langattomaan tilaan, SSID- tai verkon nimeen ja -suojaukseen.
3. Tarkista, että saat hyvän langattoman signaalin langattomasta tukiasemasta tai reitittimestä tietokoneeseen, ja että se ei ole metalliesineiden tai radiohäiriöitä aiheuttavien laitteiden (kuten Bluetooth-laitteiden, langattomien puhelinten ja mikroaaltouunien) lähellä.
4. Onko verkkokaapeli kytketty kunnolla? Jos käytössä on kaapeleilla kytketty verkko, verkkokaapeli (LAN-kaapeli) voi olla irti tai siinä voi olla huonot kontaktit. Tarkista kaapeliliitännät.
5. Onko tietokone verkossa? Koeta nähdä, voitko luoda yhteyden muihin verkon tietokoneisiin tai voitko selata Internetissä. Tarkista, että verkko toimii kunnolla.
6. Ohjauskeskuksen USB-tallennustoiminto ei ole käytettävissä kaikissa Linksys-reititinmalleissa. Jotkin reitittimet käyttävät eri USB-tallennustoimintoa, eivätkä ohjauskeskusta.

### Levyt eivät näy Windowsin Resurssienhallinnassa tai OS X Finderissa tai muut laitteet eivät näy USB-ohjauskeskuksessa.

1. Onko USB-kaapeli kytketty kunnolla? USB-kaapeli voi olla irti tai sen kontaktit ovat huonot. Tarkista kaapeliliitännät.
2. Tuetaanko USB-levyaseman alustusmuotoa? Reitittimet tukevat vain FAT16-, FAT32- ja NTFS-muotoon alustettuja levyjä. Jos levy, jonka haluat kytkeä on toista muotoa, voit silti kytkeä senVerkko-USB-tilaan tai voit alustaa levyn FAT32- tai NTFS-muotoon ja käyttää sitä Verkkotallennustilassa.
3. Toimiiko laite kunnolla, jos se on kytketty suoraan USB-liitännällä tietokoneeseen?
4. Varmista, että suora USB-liitäntä toimii kunnolla, ennen kuin käytät SX Virtual Linkiä. Jos sinulla on vaikeuksia, varmista, että USB-laite toimii, kun se on kytketty suoraan USB-kaapelilla tietokoneeseen ennen kuin yrität käyttää Print and Storage Center -ohjelmaa. Jos laite ei toimi suoran USB-liitännän kautta, se ei toimi tätä ominaisuutta käytettäessä.

### Epäluotettava toiminta

1. Asensitko ohjelmia juuri ennen ongelmien esiintymistä? Uusi ohjelmisto voi aiheuttaa ongelman. Poista asentamasi ohjelmisto ja asenna se uudelleen.
2. Esiintyykö sama ongelma tietokoneen uudelleenkäynnistämisen jälkeen? Tietokoneen uudelleenkäynnistys voi korjata ongelman.

## Laitteen vianmääritys

Jos laite näkyy USB-ohjauskeskuksessa, mutta et voi luoda siihen yhteyttä, palomuuri voi estää yhteyden. Asennuksen aikana ohjelmisto määrittää Windowsin palomuurin antamaan reitittimelle toimimismahdollisuuden, mutta jos käytät jonkin muun valmistajan palomuuria, sinun on ehkä määritettävä asetukset portin avaamiseksi ja reitittimen tai Home Basen käyttämiseksi ohjelmiston kautta. Lisätietoa erityyppisten suosittujen palomuurien asetusten määrittämisestä on kohdassa palomuuriasetukset.

## Tulostimen vianmääritys

Jos jaat tulostimen, oikea ohjain on valittava laitteen ominaisuuksien Yhteys-välilehdellä. Lisätietoja on alla tulostinyhteydet-kohdassa.

## VPN-vianmääritys

Belkinin USB-ohjauskeskus ei ehkä toimi VPN-verkossa (Virtual Private Network), koska VPN suodattaa yhteyden tietokoneen ja muiden verkkolaitteiden välillä. Jos VPN on käytössä ja ohjelmisto ei toimi, katkaise VPN-yhteys.