วิธีใช้ศูนย์ควบคุม USB

# คุณสมบัติของอุปกรณ์

บนหน้าจอ คุณสมบัติของอุปกรณ์ คุณสามารถจัดการทุกมุมมองของอุปกรณ์ที่ต่อกับเราเตอร์ของคุณได้ คุณสามารถระบุการตั้งค่าโดยทั่วไป เช่น วิธีที่ชื่อของอุปกรณ์จะปรากฏในศูนย์ควบคุม USB, อุปกรณ์ควรเชื่อมต่อกับคอมพิวเตอร์ผ่านเราเตอร์ของคุณทันทีที่คอมพิวเตอร์เริ่มทำงานหรือไม่ และอื่นๆ

เพื่อเข้าสู่หน้าจอ คุณสมบัติของอุปกรณ์ ให้เลือกอุปกรณ์ในศูนย์ควบคุม USB แล้วคลิก คุณสมบัติ

- คุณสมบัติทั่วไป
- คุณสมบัติการเชื่อมต่อกับอุปกรณ์
- คุณสมบัติการเชื่อมต่อกับเครื่องพิมพ์

## คุณสมบัติทั่วไป

แท็บ ทั่วไป ของหน้าจอ คุณสมบัติของอุปกรณ์ ทำให้คุณสามารถเปลี่ยนชื่ออุปกรณ์ที่ปรากฏในศูนย์ควบคุมและแสดงข้อมูลอ้างอิงที่หลากหลายเกี่ยวกับอุปกรณ์

ในฟิลด์ ชื่อที่แสดง ให้ป้อนชื่อของอุปกรณ์ที่คุณต้องการให้ปรากฏในศูนย์ควบคุม USB ค่าดีฟอลต์ถูกรวบรวมจากอุปกรณ์เอง ข้อมูลจากอุปกรณ์จะปรากฏเป็นชื่ออุปกรณ์ USB เสมอแม้ว่าคุณจะเปลี่ยน ชื่อที่แสดง

ความเร็วของอุปกรณ์ถูกกำหนดโดยความเร็วที่สนับสนุนโดยอุปกรณ์เฉพาะ ความเร็วจริงของอุปกรณ์ยังถูกกำหนดโดยปัจจัยอื่นๆ เช่น การตั้งค่าเครือข่ายของคุณ

ประเภทที่พร้อมใช้งานได้แก่
ความเร็วสูง: ผลิตภัณฑ์ USB ที่มีโลโก้ "Hi-Speed USB" บนบรรจุภัณฑ์และสนับสนุนความเร็ว 480 เมกะไบต์ต่อวินาที (Mb/s)
ความเร็วเต็มที่: ผลิตภัณฑ์ USB ที่มีโลโก้ "Certified USB" พื้นฐานบนบรรจุภัณฑ์และสนับสนุนความเร็ว 1.5 Mb/s และ 12 Mb/s
ความเร็วต่ำ: ความเร็วต่ำและความเร็วเต็มที่ มักจะถูกใช้สลับกันไปมาโดยผู้ผลิตอุปกรณ์

แท็บ ทั่วไป ยังมีข้อมูลอ้างอิงเกี่ยวกับอุปกรณ์ด้วย

กลับสู่ด้านบนสุด

## คุณสมบัติการเชื่อมต่อกับอุปกรณ์

แท็บ การเชื่อมต่อ ของหน้าจอ คุณสมบัติของอุปกรณ์ ทำให้คุณสามารถระบุได้ว่าอุปกรณ์ควรจะเชื่อมต่อกับคอมพิวเตอร์นี้โดยอัตโนมัติเมื่อคอมพิวเตอร์เริ่มทำงานหรือไม่ และระบุได้ว่าซอฟต์แวร์ใดที่ควรเริ่มทำงานโดยอัตโนมัติเมื่ออุปกรณ์เชื่อมต่อ ข้อมูลในหัวข้อนี้สามารถนำไปใช้กับทุกอุปกรณ์ยกเว้นเครื่องพิมพ์ หากต้องการเรียนรู้เกี่ยวกับคุณสมบัติการเชื่อมต่อสำหรับเครื่องพิมพ์ โปรดดู คุณสมบัติการเชื่อมต่อเครื่องพิมพ์

ภายใต้ การตั้งค่าการเชื่อมต่อ ให้ทำเครื่องหมายในช่องทำเครื่องหมาย เชื่อมต่อกับอุปกรณ์นี้โดยอัตโนมัตินี้เมื่อศูนย์ควบคุม USB เริ่มทำงาน ถ้าคุณต้องการเชื่อมต่อกับอุปกรณ์นี้โดยอัตโนมัติในแต่ละครั้งที่ซอฟต์แวร์เริ่มทำงาน หากคุณทำเครื่องหมายที่ช่องทำเครื่องหมายนี้พร้อมกับช่องทำเครื่องหมายที่ระบุว่าศูนย์ควบคุม USB ควรเริ่มทำงาน (ในการตั้งค่าเราเตอร์) อุปกรณ์จะเชื่อมต่อโดยอัตโนมัติในแต่ละครั้งที่คุณเริ่มคอมพิวเตอร์

เนื่องจากความล้มเหลวของเครือข่ายหรือปัจจัยอื่นๆ อาจทำให้เกิดการสูญเสียการเชื่อมต่อกับอุปกรณ์ในบางครั้ง ถ้าคุณต้องการให้ศูนย์ควบคุมเชื่อมต่อกับอุปกรณ์ใหม่โดยอัตโนมัติหากเกิดเหตุการณ์นี้ขึ้น ให้ทำเครื่องหมายที่ช่องทำเครื่องหมาย พยายามเชื่อมต่ออีกครั้งหากสูญเสียการเชื่อมต่อ เมื่อคุณทำเครื่องหมายที่ช่องทำเครื่องหมายนี้ ศูนย์ควบคุมจะพยายามเชื่อมต่อกับอุปกรณ์ใหม่จนกว่าจะมีการเชื่อมต่ออีกครั้งหรือจนกว่าจะปิดเครื่องคอมพิวเตอร์

ภายใต้ เริ่มโปรแกรม ให้ระบุการตั้งค่าสำหรับซอฟต์แวร์ใดๆ ที่เชื่อมโยงกับอุปกรณ์นี้ ตัวอย่างเช่น หากอุปกรณ์เป็นเว็บแคม อาจมีซอฟต์แวร์ที่เกี่ยวข้องที่ทำให้เว็บแคมสามารถบันทึกภาพวิดีโอได้ โดยการทำเครื่องหมายที่ช่องทำเครื่องหมาย เปิดใช้โปรแกรมเมื่ออุปกรณ์นี้เชื่อมต่อ คุณจะสามารถระบุให้ซอฟต์แวร์เริ่มทำงานโดยอัตโนมัติเมื่อใดก็ตามที่คุณเชื่อมต่อกับเว็บแคม นอกจากนี้ คุณยังสามารถระบุให้ ยกเลิกการเชื่อมต่อกับอุปกรณ์เมื่อปิดโปรแกรม หากคุณต้องการเพิ่มพื้นที่ในอุปกรณ์สำหรับการใช้โดยคอมพิวเตอร์เครื่องอื่นเมื่อคุณปิดซอฟต์แวร์บางอัน สามารถเลือกทำเครื่องหมายที่ช่องทำเครื่องหมายสองช่องดังกล่าวได้

ในฟิลด์ โปรแกรม ให้เรียกดู ไฟล์ exe สำหรับซอฟต์แวร์ที่คุณต้องการเชื่อมโยงกับอุปกรณ์ คุณยังสามารถป้อนพาธไปยังไฟล์ exe ในฟิลด์ได้โดยตรง เมื่อบันทึกการตั้งค่าของคุณแล้ว เฉพาะชื่อของไฟล์ exe เท่านั้นที่จะปรากฏในฟิลด์ โปรแกรม

กลับสู่ด้านบนสุด

## คุณสมบัติการเชื่อมต่อกับเครื่องพิมพ์

แท็บ การเชื่อมต่อ ของหน้าจอ คุณสมบัติของอุปกรณ์ แสดงฟังก์ชันเพิ่มเติมสำหรับเครื่องพิมพ์

ภายใต้ การตั้งค่าการเชื่อมต่อ คุณสามารถเลือกหนึ่งในสามตัวเลือกสำหรับการเชื่อมต่อกับอุปกรณ์โดยอัตโนมัติ

ทำเครื่องหมายที่ช่องทำเครื่องหมาย เชื่อมต่อเมื่อศูนย์ควบคุมเริ่มทำงานโดยอัตโนมัติ หากคุณต้องการให้คอมพิวเตอร์เครื่องนี้เชื่อมต่อกับเครื่องพิมพ์นี้โดยอัตโนมัติในแต่ละครั้งที่คอมพิวเตอร์เริ่มทำงาน คุณอาจต้องการเลือกตัวเลือกนี้หากคอมพิวเตอร์เครื่องนี้เป็นเครื่องเดียวที่จะใช้เครื่องพิมพ์คอมพิวเตอร์เครื่องเดียวหากคุณต้องการเชื่อมต่อกับอุปกรณ์ด้วยตนเองผ่านศูนย์ควบคุมเสมอ ให้เลือกตัวเลือก ไม่เชื่อมต่อโดยอัตโนมัติ ฉันจะเชื่อมต่อด้วยตนเองเสมอ หากคอมพิวเตอร์หลายเครื่องมีการใช้เครื่องพิมพ์ร่วมกัน เราขอแนะนำให้เลือกตัวเลือก นี่คือเครื่องพิมพ์ที่ใช้ร่วมกัน ให้เชื่อมต่อและยกเลิกการเชื่อมต่อโดยอัตโนมัติเมื่อทำการพิมพ์เท่านั้น ด้วยตัวเลือกนี้ จะมีการเชื่อมต่อเครื่องพิมพ์โดยอัตโนมัติเมื่อมีการส่งงานพิมพ์มาที่เครื่องพิมพ์ และจะยกเลิกการเชื่อมต่อทันทีที่งานพิมพ์เสร็จสมบูรณ์เพื่อให้เครื่องพิมพ์พร้อมใช้งานสำหรับคอมพิวเตอร์เครื่องอื่นๆ

ฟิลด์ เครื่องพิมพ์ สามารถเปิดใช้งานได้ถ้าคุณเลือกตัวเลือกการเชื่อมต่ออัตโนมัติตัวเลือกใดตัวเลือกหนึ่ง จากรายการดรอปดาวน์ ให้เลือกไดรเวอร์ของเครื่องพิมพ์ที่เชื่อมโยงกับเครื่องพิมพ์นี้

เนื่องจากความล้มเหลวของเครือข่ายหรือปัจจัยอื่นๆ อาจทำให้เกิดการสูญเสียการเชื่อมต่อกับอุปกรณ์ในบางครั้ง ถ้าคุณต้องการให้ศูนย์ควบคุมเชื่อมต่อกับอุปกรณ์นี้ใหม่โดยอัตโนมัติหากเกิดเหตุการณ์นี้ขึ้น ให้ทำเครื่องหมายที่ช่องทำเครื่องหมาย พยายามเชื่อมต่ออีกครั้งหากสูญเสียการเชื่อมต่อ เมื่อคุณทำเครื่องหมายที่ช่องทำเครื่องหมายนี้ ศูนย์ควบคุมจะพยายามเชื่อมต่อกับอุปกรณ์ใหม่จนกว่าจะมีการเชื่อมต่ออีกครั้งหรือจนกว่าจะปิดเครื่องคอมพิวเตอร์

ภายใต้ เริ่มโปรแกรม ให้ระบุการตั้งค่าสำหรับซอฟต์แวร์ใดๆ ที่เชื่อมโยงกับเครื่องพิมพ์นี้ โดยการทำเครื่องหมายที่ช่องทำเครื่องหมาย เปิดใช้โปรแกรมเมื่ออุปกรณ์นี้เชื่อมต่อ คุณจะสามารถระบุให้ซอฟต์แวร์เริ่มทำงานโดยอัตโนมัติเมื่อใดก็ตามที่คุณเชื่อมต่อกับเครื่องพิมพ์ นอกจากนี้ คุณยังสามารถระบุให้ ยกเลิกการเชื่อมต่อกับอุปกรณ์เมื่อปิดโปรแกรม เพื่อเพิ่มพื้นที่ในเครื่องพิมพ์สำหรับการใช้โดยคอมพิวเตอร์เครื่องอื่นเมื่อคุณปิดซอฟต์แวร์บางอัน สามารถเลือกทำเครื่องหมายที่ช่องทำเครื่องหมายสองช่องดังกล่าวได้

ในฟิลด์ โปรแกรม ให้เรียกดู ไฟล์ exe สำหรับซอฟต์แวร์ที่คุณต้องการเชื่อมโยงกับเครื่องพิมพ์ คุณยังสามารถป้อนพาธไปยังไฟล์ exe ในฟิลด์ได้โดยตรง เมื่อบันทึกการตั้งค่าของคุณแล้ว เฉพาะชื่อของไฟล์ exe เท่านั้นที่จะปรากฏในฟิลด์ โปรแกรม

กลับสู่ด้านบนสุด