Βοήθεια για το Κέντρο ελέγχου USB

# Ιδιότητες συσκευής

Στην οθόνη Ιδιότητες συσκευής, μπορείτε να διαχειριστείτε όλες τις λειτουργίες των συσκευών που έχουν συνδεθεί στο δρομολογητή σας. Μπορείτε να καθορίσετε γενικές ρυθμίσεις όπως το πως θα εμφανίζεται το όνομα της συσκευής στο Κέντρο ελέγχου USB, εάν η συσκευή θα πρέπει να συνδέεται αυτόματα με έναν υπολογιστή μέσω του δρομολογητή σας μόλις ενεργοποιηθεί ο υπολογιστής και άλλα.

Για να αποκτήσετε πρόσβαση στην οθόνη Ιδιότητες συσκευής, επιλέξτε μια συσκευή από το Κέντρο ελέγχου USB και κάντε κλικ στις Ιδιότητες.

- Γενικές ιδιότητες
- Ιδιότητες σύνδεσης συσκευής
- Ιδιότητες σύνδεσης εκτυπωτή

## Γενικές ιδιότητες

Η καρτέλα Γενικά της οθόνης Ιδιότητες συσκευής σας επιτρέπει να αλλάξετε το όνομα με το οποίο εμφανίζεται η συσκευή στο Κέντρο Ελέγχου και εμφανίζει διάφορες πληροφορίες αναφοράς για τη συσκευή.

Στο πεδίο Όνομα προβολής, πληκτρολογήστε το όνομα της συσκευής όπως θέλετε να εμφανίζεται στο Κέντρο ελέγχου USB. Η προεπιλογή λαμβάνεται από την ίδια τη συσκευή. Οι πληροφορίες από την συσκευή θα εμφανίζονται πάντα ως το όνομα της συσκευής USB, ακόμη και εάν αλλάξετε το Όνομα προβολής.

Η Ταχύτητα συσκευής καθορίζεται από την ταχύτητα που υποστηρίζεται από τη συγκεκριμένη συσκευή. Η πραγματική ταχύτητα της συσκευής καθορίζεται επίσης και από άλλους παράγοντες όπως τη διαμόρφωση του δικτύου σας.

Οι διαθέσιμες ταχύτητες είναι:
Υψηλή ταχύτητα: Προϊόντα USB τα οποία φέρουν στη συσκευασία το λογότυπο "Hi-Speed USB" και υποστηρίζουν ταχύτητα 480 Megabytes ανά δευτερόλεπτο (Mb/s).
Πλήρης ταχύτητα: Προϊόντα USB τα οποία φέρουν στη συσκευασία το βασικό λογότυπο "Certified USB" και υποστηρίζουν ταχύτητα 1,5 Megabytes Mb/s και 12Mb/s.
Χαμηλή ταχύτητα: Η χαμηλή ταχύτητα και η πλήρης ταχύτητα χρησιμοποιούνται συχνά κατ' εναλλαγή από τους κατασκευαστές συσκευών.

Η καρτέλα Γενικά περιέχει επίσης πληροφορίες αναφοράς σχετικά με τη συσκευή.

Πίσω στην Κορυφή

## Ιδιότητες σύνδεσης συσκευής

Η καρτέλα Σύνδεση της οθόνης Ιδιότητες συσκευής σας επιτρέπει να καθορίσετε εάν η συσκευή θα πρέπει να συνδεθεί αυτόματα σε αυτόν τον υπολογιστή κατά την εκκίνηση του καθώς και να καθορίσετε εάν θα πρέπει να εκτελείται ταυτόχρονα κάποια εφαρμογή λογισμικού όταν συνδεθεί η συσκευή. Οι πληροφορίες σε αυτό το κεφάλαιο ισχύουν για όλες τις συσκευές εκτός από τους εκτυπωτές. Για να μάθετε σχετικά με τις ιδιότητες σύνδεσης για εκτυπωτές, ανατρέξτε στην ενότητα Ιδιότητες σύνδεσης εκτυπωτή.

Στις Ρυθμίσεις σύνδεσης, επιλέξτε το πλαίσιο ελέγχου Αυτόματη σύνδεση αυτής της συσκευής κατά την εκκίνηση του Κέντρου ελέγχου USB εάν θέλετε να συνδέεται αυτόματα αυτός ο υπολογιστής σε αυτήν την συσκευή κάθε φορά που εκτελείται το λογισμικό. Εάν επιλέξετε αυτό το πλαίσιο ελέγχου μαζί με το πλαίσιο ελέγχου που καθορίζει πως θα πρέπει να εκτελεστεί το Κέντρο ελέγχου USB (στις Ρυθμίσεις δρομολογητή), η συσκευή θα συνδέεται αυτόματα κάθε φορά που εκκινείτε τον υπολογιστή.

Περιστασιακά ενδέχεται να χάνονται οι συνδέσεις με συσκευές εξαιτίας σφαλμάτων του δικτύου ή άλλων παραγόντων. Εάν θέλετε το Κέντρο Ελέγχου να επανασυνδέεται αυτόματα με τη συσκευή εάν συμβεί αυτό, επιλέξτε το πλαίσιο ελέγχου Προσπάθεια επανασύνδεσης εάν χαθεί η σύνδεση. Όταν το επιλέξετε, το Κέντρο Ελέγχου θα προσπαθεί να επανασυνδεθεί με τη συσκευή μέχρι να δημιουργηθεί ξανά η σύνδεση ή να τερματιστεί η λειτουργία του υπολογιστή.

Στο πεδίο Εκτέλεση προγράμματος, καθορίστε τις ρυθμίσεις για οποιοδήποτε λογισμικό σχετίζεται με αυτήν τη συσκευή. Για παράδειγμα, εάν η συσκευή είναι κάμερα Web, πιθανώς έχει λογισμικό που της επιτρέπει να καταγράφει video. Επιλέγοντας το πλαίσιο ελέγχου Εκτέλεση ενός προγράμματος όταν συνδεθεί αυτή η συσκευή μπορείτε να καθορίσετε το λογισμικό που θα εκτελείται όποτε συνδέετε την κάμερα Web. Μπορείτε επίσης να καθορίσετε την Αποσύνδεση συσκευής κατά το κλείσιμο του προγράμματος εάν θέλετε να απελευθερώσετε τη συσκευή για χρήση από άλλους υπολογιστές όταν κλείσετε τη συγκεκριμένη εφαρμογή λογισμικού. Τα δύο πλαίσια ελέγχου μπορούν να επιλεγούν ανεξάρτητα το ένα από το άλλο.

Στο πεδίο Πρόγραμμα, κάντε Αναζήτηση για να βρείτε το αρχείο exe του λογισμικού που θέλετε να συσχετίσετε με την συσκευή. Μπορείτε επίσης να εισαγάγετε τη διαδρομή του αρχείου exe απευθείας στο πεδίο. Μετά την αποθήκευση των ρυθμίσεών σας, μόνο το όνομα του αρχείου exe εμφανίζεται στο πεδίο Πρόγραμμα.

Πίσω στην Κορυφή

## Ιδιότητες σύνδεσης εκτυπωτή

Η καρτέλα Σύνδεση της οθόνης Ιδιότητες συσκευής εμφανίζει επιπλέον λειτουργίες για εκτυπωτές.

Στις Ρυθμίσεις σύνδεσης, μπορείτε να επιλέξετε μία από τρεις επιλογές για αυτόματη σύνδεση της συσκευής.

Επιλέξτε το πλαίσιο ελέγχου Αυτόματη σύνδεση κατά την εκκίνηση του Κέντρου Ελέγχου εάν θέλετε να συνδέεται αυτόματα αυτός ο υπολογιστής σε αυτόν τον εκτυπωτή κάθε φορά που εκκινεί ο υπολογιστής. Πιθανώς θα θέλετε να ενεργοποιήσετε αυτήν την επιλογή εάν αυτός ο υπολογιστής είναι ο μοναδικός που θα χρησιμοποιεί τον εκτυπωτή. Εάν θέλετε να συνδέεστε πάντα μη αυτόματα στη συσκευή μέσω του Κέντρου Ελέγχου, ενεργοποιήστε την επιλογή Να μην γίνεται ποτέ αυτόματη σύνδεση, θα συνδέομαι πάντα μη αυτόματα. Εάν γίνεται κοινή χρήση του εκτυπωτή με πολλαπλούς υπολογιστές, συνιστούμε να επιλέξετε Ο εκτυπωτής αυτός είναι κοινόχρηστος, αυτόματη σύνδεση και αποσύνδεση μόνο στη διάρκεια της εκτύπωσης. Με αυτήν την επιλογή, ο εκτυπωτής συνδέεται αυτόματα όποτε αποστέλλεται μια εργασίας εκτύπωσης και αποσυνδέεται μόλις ολοκληρωθεί η εργασία ώστε να είναι διαθέσιμος ο εκτυπωτής για άλλους υπολογιστές.

Το πεδίο Εκτυπωτής είναι ενεργοποιημένο εάν επιλέξετε μία από τις επιλογές αυτόματης σύνδεσης. Από την αναπτυσσόμενη λίστα, επιλέξτε το πρόγραμμα οδήγησης εκτυπωτή που αντιστοιχεί σε αυτόν τον εκτυπωτή.

Περιστασιακά ενδέχεται να χάνονται οι συνδέσεις με συσκευές εξαιτίας σφαλμάτων του δικτύου ή άλλων παραγόντων. Εάν θέλετε το Κέντρο Ελέγχου να επανασυνδέεται αυτόματα με αυτήν τη συσκευή εάν συμβεί αυτό, επιλέξτε το πλαίσιο ελέγχου Προσπάθεια επανασύνδεσης εάν χαθεί η σύνδεση. Όταν το επιλέξετε, το Κέντρο Ελέγχου θα προσπαθεί να επανασυνδεθεί με τη συσκευή μέχρι να δημιουργηθεί ξανά η σύνδεση ή να τερματιστεί η λειτουργία του υπολογιστή.

Στο πεδίο Εκτέλεση προγράμματος, καθορίστε τις ρυθμίσεις για οποιοδήποτε λογισμικό σχετίζεται με αυτόν τον εκτυπωτή. Επιλέγοντας το πλαίσιο ελέγχου Εκτέλεση ενός προγράμματος όταν συνδεθεί αυτή η συσκευή μπορείτε να καθορίσετε το λογισμικό που θα εκτελείται όποτε συνδέετε τον εκτυπωτή. Μπορείτε επίσης να καθορίσετε την Αποσύνδεση συσκευής κατά το κλείσιμο του προγράμματος εάν θέλετε να απελευθερώσετε τον εκτυπωτή για χρήση από άλλους υπολογιστές όταν κλείσετε τη συγκεκριμένη εφαρμογή λογισμικού. Τα δύο πλαίσια ελέγχου μπορούν να επιλεγούν ανεξάρτητα το ένα από το άλλο.

Στο πεδίο Πρόγραμμα, κάντε Αναζήτηση για να βρείτε το αρχείο exe του λογισμικού που θέλετε να συσχετίσετε με τον εκτυπωτή. Μπορείτε επίσης να εισαγάγετε τη διαδρομή του αρχείου exe απευθείας στο πεδίο. Μετά την αποθήκευση των ρυθμίσεών σας, μόνο το όνομα του αρχείου exe εμφανίζεται στο πεδίο Πρόγραμμα.

Πίσω στην Κορυφή