USB Kontrolcenter - Hjælp

# Egenskaber for enhed

På skærmbilledet Egenskaber for enhed kan du administrere alle aspekter af de enheder, som er tilsluttet routeren. Du kan specificere generelle indstillinger, såsom hvordan navnet for enheden skal vises i USB Kontrolcenteret, om enheden skal forbinde automatisk med en computer via din router så snart computeren starter, og mere.

For at få adgang til Enhedshåndteringsskærmen , skal du vælge en enhed i USB Kontrolcenteret og klikke på Indstillinger.

- Generelle egenskaber
- Egenskaber for enhedsforbindelse
- Egenskaber for printerforbindelse

## Generelle egenskaber

Fanebladet Generelt på skærmbilledet Egenskaber for enhed giver dig mulighed for at ændre det navn, som enheden vises med i Control Center og viser forskellig referenceinformation om enheden.

I boksen for navnet, skal du indtaste navnet på den enhed, som du vil have vist i USB Kontrolcenter. Standarden er indsamlet fra selve enheden. Informationen fra enheden vil altid blive vist som Navn på USB-enhed, selv hvis du ændrer Navn.

Enhedshastighed bliver fastlagt med den hastighed, som er understøttet af den pågældende enhed. Enhedens faktiske hastighed bliver også afgjort af andre faktorer, såsom din netværkskonfiguration.

Tilgængelige hastigheder er:
Hi Speed: USB-produkter, som har "Hi-Speed USB"-logoet på indpakningen og understøtter en hastighed på 480 MB pr. sekund (Mbps).
Full Speed: USB-produkter, som har det grundlæggende "Certified USB"-logo på indpakningen og understøtter en hastighed på 1,5 Mb/s eller 12Mb/s.
Low Speed: Lav hastighed og Fuld hastighed benyttes ofte skiftevis af enhedsproducenter.

Fanen Generel indeholder også referenceinformation om enheden.

Tilbage til toppen

## Egenskaber for enhedsforbindelse

Med fanen Forbindelse i Egenskaber for enhed kan du specificere, om enheden automatisk skal oprette forbindelse til denne computer, når computeren tændes, og du kan specificere software, som skal starte automatisk, når enheden får forbindelse. Informationen i dette emne er gældende for alle enheder undtagen printere. Se Egenskaber for printerforbindelse for at lære om forbindelsesegenskaber for printere.

Ved Forbindelsesindstillinger, afkrydses boksen med Forbind automatisk når USB Kontrolcenteret åbner, hvis du ønsker at forbinde automatisk til denne enhed, hver gang programmet starter. Hvis du afkrydser denne boks sammen med boksen der specificerer at USB Kontrolcenteret skal starte (i routerindstillinger), vil enheden automatisk forbinde hver gang du tænder computeren.

Forbindelser til enheden kan blive afbrudt engang imellem pga. netværksfejl og andre faktorer. Hvis du ønsker, at Control Center automatisk skal oprette forbindelse med enheden igen, hvis det sker, skal du markere Forsøg at genoprette forbindelse, hvis en forbindelse bliver afbrudt. Hvis du markerer dette, vil Control Center forsøge at oprette forbindelse med enheden igen, til forbindelsen bliver etableret igen, eller til der bliver slukket for computeren.

Under Start program kan du specificere indstillinger for software, som er tilknyttet denne enhed. Hvis enheden f.eks. er et webcam, har den sikkert et tilknyttet software, som muliggør hentning af video. Når du markerer afkrydsningsfeltet Start et program, når der bliver oprettet forbindelse til denne enhed, kan du specificere at softwaren automatisk skal starte, når du opretter forbindelse med webcam'et. Du kan også specificere Afbryd forbindelsen til denne enhed, når programmet bliver lukket, hvis du vil gøre enheden ledig til brug på andre computere, når du vælger en bestemt software. De to afkrydsningsfelter kan markeres uafhængigt af hinanden.

I feltet Program kan du Gennemse til den exe-fil til den software, som du vil tilknytte enheden. Du kan også indtaste stien til exe-filen direkte i feltet. Når først dine indstillinger er gemt, vil kun navnet på exe-filen blive vist i feltet Program.

Tilbage til toppen

## Egenskaber for printerforbindelse

Fanebladet Forbindelse på skærmbilledet Egenskaber for enhed viser yderligere funktionalitet til printere.

Under Forbindelsesindstillinger kan du vælge en af tre indstillinger til automatisk forbindelse af enheden.

Markér afkrydsningsfeltet Opret automatisk forbindelse når Control Center starter, hvis du ønsker, at denne computer automatisk skal oprette forbindelse til denne printer hver gang computeren starter. Det er en god idé at vælge denne indstilling, hvis denne computer er den eneste, som skal bruge printeren. Hvis du ønsker altid at oprette manuel forbindelse til enheden via Control Center, skal du vælge indstillingen Opret aldrig forbindelse automatisk. Jeg vil altid oprette forbindelse manuelt. Vi anbefaler at vælge indstillingen Dette er en delt printer. Opret automatisk forbindelse og afbryd kun ved udskrivning, hvis printeren skal deles blandt flere computere. Med denne indstilling oprettes der automatisk forbindelse til printeren, når der sendes et udskriftsjob til den og derefter afbrydes forbindelsen så snart jobbet er udført, så printeren er ledig for andre computere.

Feltet Printer er aktiveret, hvis du vælger én af de automatiske forbindelsesindstillinger. Fra rullelisten vælger du den printerdriver, som er tilknyttet denne printer.

Forbindelser til enheden kan blive afbrudt engang imellem pga. netværksfejl og andre faktorer. Hvis du ønsker, at Control Center automatisk skal oprette forbindelse til denne enhed igen, hvis det sker, skal du markere Forsøg at genoprette forbindelse, hvis en forbindelse bliver afbrudt. Hvis du markerer dette, vil Control Center forsøge at oprette forbindelse med enheden igen, til forbindelsen bliver etableret igen, eller til der bliver slukket for computeren.

Under Start program kan du specificere indstillinger for software, som er tilknyttet denne printer. Når du markerer afkrydsningsfeltet Start et program, når der bliver oprettet forbindelse til denne enhed, kan du specificere at softwaren automatisk skal starte, når du opretter forbindelse til printeren. Du kan også specificere Afbryd forbindelsen til denne enhed, når programmet bliver lukket for at gøre printeren ledig til brug på andre computere, når du lukker en bestemt software. De to afkrydsningsfelter kan markeres uafhængigt af hinanden.

I feltet Program kan du Gennemse til den exe-fil til den software, som du vil tilknytte printeren. Du kan også indtaste stien til exe-filen direkte i feltet. Når først dine indstillinger er gemt, vil kun navnet på exe-filen blive vist i feltet Program.

Tilbage til toppen