USB-ohjauskeskuksen ohje

# Käytettävissä olevien laitteiden luettelo

Käytettävissä olevat laitteet -välilehti esittää luettelon reitittimeen kytketyistä USB-laitteista ja sallii laitteiden valitsemisen ja niiden yhteysasetusten määrittämisen. Lisätietoja on alla laiteominaisuudet-kohdassa.

Luo yhteys USB-laitteeseen valitsemalla se ja napsauttamalla Käytä.

Oletusasetuksena on, että reitittimeen kytketyt laitteet jaetaan automaattisesti kaikkien verkon tietokoneiden kesken. Levy voidaan irrottaa turvallisesti valitsemalla se ja napsauttamalla Lopeta käyttö. Levy, jota ei ole kiinnitetty, voidaan kiinnittää takaisin irrottamalla ja kytkemällä sen USB-kaapeli takaisin reitittimeen.

Jos joku käyttää laitetta, jota haluaisit käyttää, valitse laite ja napsauta Pyydä käyttöoikeutta. Käyttäjän tietokoneeseen tulee ilmoitus siitä, että haluaisit käyttää laitetta. He voivat halutessaan vapauttaa laitteen käyttöösi.

## Laitteen ominaisuudet

Voit avata tietyn laitteen ominaisuuksia käsittelevän sivun valitsemalla laitteen USB-ohjauskeskuksessa ja napsauttamalla Ominaisuudet. Ominaisuudet-sivulla voit määrittää yleisasetukset, kuten nimen, jolla laite esitetään ohjauskeskuksessa, kytketäänkö laite automaattisesti tietokoneeseen tietokoneen käynnistyessä jne.

- Yleisominaisuudet
- Laitteen yhteysominaisuudet
- Tulostinyhteyden ominaisuudet

### Yleisominaisuudet

Laitteen ominaisuudet -näytön Yleistä-välilehdellä voit muuttaa laitteen nimeä, joka esitetään ohjauskeskuksessa, ja tuoda esiin useita lisätietoja laitteesta.

Kirjoita Näyttönimi-kenttään laitteen nimi siinä muodossa, jossa haluat sen näkyvän ohjelmistossa. Oletusnimi otetaan itse laitteesta. Tämä oletusnimi näkyy aina USB-laitteen nimenä, vaikka muuttaisitkin näyttönimen.

Laitteen nopeus on sama, jonka kyseinen laite ilmoitti. Todelliseen nopeuteen vaikuttavat myös muut tekijät, kuten verkon kokoonpano.

1. Hi-Speed: USB-tuotteet, joissa on "Hi-Speed USB" -logo ja jotka tukevat nopeutta 480 Mt/s.
2. Full-Speed: USB-tuotteet, joissa on "Certified USB" -logo ja jotka tukevat nopeutta 1,5 Mt/s tai 12 Mt/s.
3. Low-Speed: Laitteiden valmistajat käyttävät usein Low-Speed- ja Full-Speed-termejä tarkoittamaan samaa asiaa.

Yleistä-välilehdellä on myös lisätietoa laitteesta.

Takaisin alkuun

### Laitteen yhteysominaisuudet

Laitteen ominaisuudet -näytön Yhteys-välilehdellä voit määrittää, pitäisikö laite kytkeä automaattisesti tähän tietokoneeseen tietokoneen käynnistyksen yhteydessä, ja määrittää ohjelmiston, joka tulisi käynnistää automaattisesti laiteyhteyttä muodostettaessa. Nämä tiedot koskevat kaikkia laitteita, lukuun ottamatta tulostimia ja levyjä, jotka jaetaan NAS-tilassa. Lisätietoa tulostinyhteyksistä on kohdassa Tulostinyhteyden ominaisuudet.

Napsauta Kytke tämä laite automaattisesti, kun ohjauskeskus käynnistyy -valintaruutuun, jos haluat tämän tietokoneen luodaan yhteyden tähän laitteeseen automaattisesti joka kerta, kun ohjauskeskus käynnistyy. Jos valitset tämän valintaruudun yhdessä ohjauskeskuksen käynnistymisvalintaruudun kanssa, laite luo automaattisesti yhteyden joka kerta, kun tietokone käynnistetään.

Yhteydet laitteisiin voivat katketa verkkovirheiden tai muiden tekijöiden takia. Jos haluat ohjauskeskuksen luovan yhteyden automaattisesti uudelleen laitteeseen, kun näin käy, valitse Yritä luoda yhteys uudelleen, jos yhteys katkeaa. Ohjauskeskus yrittää luoda yhteyttä laitteeseen uudelleen, kunnes yhteys muodostetaan tai kunnes tietokone sammutetaan.

Määritä tähän laitteeseen liittyvien ohjelmistojen asetukset Käynnistä ohjelma -kentässä. Verkkokamerassa on esimerkiksi todennäköisesti videon kuvaamiseen tarkoitettu ohjelma. Kun valitset Käynnistä ohjelma, kun tämä laite kytketään, voit määrittää ohjelmiston käynnistyvän automaattisesti, kun verkkokamera on käytettävissä. Voit myös valita kohdan Katkaise yhteys laitteeseen, kun ohjelma suljetaan, jos haluat vapauttaa laitteen muiden tietokoneiden käytettäväksi, kun suljet ohjelmiston.

Etsi Ohjelma-kentässä ohjelmisto, jonka haluat liittää laitteeseen. Voit myös kirjoittaa ohjelman polun suoraan kenttään. Kun asetukset on tallennettu, vain ohjelman nimen .exe-tiedosto näkyy Ohjelma-kentässä.

Takaisin alkuun

### Tulostinyhteyden ominaisuudet

Kun tulostin valitaan, Laitteen ominaisuudet -näytön Yhteys-välilehti tarjoaa lisätoimintoja, jotka liittyvät juuri tähän tulostimeen. Voit erityisesti valita jonkin kolmesta vaihtoehdosta laitteen kytkemiseksi automaattisesti.

Jos tulostin jaetaan useiden tietokoneiden kesken, suosittelemme kohdan Tämä on jaettu tulostin, luo ja katkaise yhteys automaattisesti tulostuksen yhteydessä. Tällä asetuksella tulostin kytketään automaattisesti, kun tulostustyö lähetetään siihen, ja yhteys katkaistaan heti, kun työ on valmis, jolloin tulostin on muiden tietokoneiden käytettävissä.

Valitse Luo yhteys automaattisesti, kun USB-ohjauskeskus käynnistyy, jos haluat tämän tietokoneen luovan yhteyden tähän tulostimeen automaattisesti joka kerta, kun tietokone käynnistetään. Tämä estää muita käyttäjiä luomasta yhteyden tulostimeen automaattisesti.

Voit pakottaa käyttäjät luomaan yhteyden tulostimeen manuaalisesti, kun valitset vaihtoehdon Älä luo yhteyttä koskaan automaattisesti, luon aina yhteyden manuaalisesti.

Tulostin-kenttä on käytössä, jos valitset jonkin automaattisista yhteysvaihtoehdoista. Valitse avattavasta luettelosta tulostinohjain, joka liittyy tähän tulostimeen.

Yhteydet laitteisiin voivat katketa verkkovirheiden tai muiden tekijöiden takia. Jos haluat ohjauskeskuksen luovan yhteyden automaattisesti uudelleen laitteeseen, kun näin käy, valitse Yritä luoda yhteys uudelleen, jos yhteys katkeaa. Ohjauskeskus yrittää luoda yhteyttä laitteeseen uudelleen, kunnes yhteys muodostetaan tai kunnes tietokone sammutetaan.

Määritä tähän laitteeseen liittyvien ohjelmistojen asetukset Ohjelma-kentässä. Voit myös valita kohdan Katkaise yhteys laitteeseen, kun ohjelma suljetaan, jos haluat vapauttaa laitteen muiden tietokoneiden käytettäväksi, kun suljet ohjelmiston.

Etsi Ohjelma-kentässä ohjelmisto, jonka haluat liittää tulostimeen. Voit myös kirjoittaa ohjelmiston polun suoraan kenttään. Kun asetukset on tallennettu, vain ohjelmiston nimen .exe-tiedosto näkyy Ohjelma-kentässä.

Takaisin alkuun