USB-ohjauskeskuksen ohje

# Yleiset kysymykset

## USB-ohjauskeskus ja USB-laitteet (Käytettävissä olevat laitteet -välilehti)

- Näen USB-laitteen USB-ohjauskeskuksessa, mutta en voi luoda siihen yhteyttä. Mitä minun pitäisi tehdä?
- Miksi Windowsin automaattisen käynnistyksen näyttö tulee näkyviin joka kerta, kun luon yhteyden laitteeseen?
- Miksi haluaisin käynnistää tietyn ohjelmiston automaattisesti, kun luon yhteyden laitteeseen?
- Onko minun suljettava ohjelmisto kokonaan ennen päivityksen asentamista? Onko minun käynnistettävä tietokone uudelleen asennuksen jälkeen?

## USB-levyasemat ja muut tallennusvälineet

- Onko USB-ohjauskeskus käytettävissä kaikissa reitittimissä?
- Mikä on NAS (Network Attached Storage)?
- Mitä tiedostojärjestelmiä voidaan käyttää reitittimen kanssa NAS-tilassa?
- Miten voin käyttää reitittimeen kytkettyjä USB-levyjä?
- Miten asemia vastaavat kirjaimet on kartoitettu Windowsissa?
- Mikä on ero verkon USB-tilan ja NAS-tilan välillä?
- Onko jaetun tiedon määrälle mitään rajoituksia?
- Voidaanko tiedostoja jakaa Windowsin ja MAC-käyttöjärjestelmän välillä?
- Voidaanko suodattimia soveltaa estämään tiettyjä henkilöitä pääsemästä käsiksi tiedostoihin?
- Voidaanko tiedostolle määrittää salasana?
- Voidaanko tiedostot salata, kun niitä käytetään NAS-toiminnon kanssa?
- Voidaanko pakattuja levyasemia käyttää?
- Mitä protokollaa käytetään jakamiseen?
- Onko turvallista kytkeä USB-laite irti koska tahansa?
- Voidaanko verkon toimialueelle kirjautua sisään NAS-tilaa käyttäen?
- Kun useita USB-levyasemia on kytketty, voidaanko ne asettaa käyttäen RAIDia?

## K: Näen USB-laitteen USB-ohjauskeskuksessa, mutta en voi luoda siihen yhteyttä. Mitä minun pitäisi tehdä?

V: Tarkista palomuuriasetukset. Asennuksen aikana ohjelmisto määrittää Windows-palomuurin siten. että yhteys voidaan luoda, mutta muiden valmistajien palomuurit voivat vaatia lisäasetuksia. Lisätietoa erilaisten palomuurien asetusten määrittämisestä on kohdassa palomuuriasetukset.

## K: Miksi Windowsin automaattisen käynnistyksen näyttö tulee näkyviin joka kerta, kun luon yhteyden laitteeseen?

V: Oletusasetusten mukaisesti Windows toistaa automaattisesti monentyyppisiä USB-laitteita. Voit poistaa automaattisen toiston käytöstä Windows XP:ssä napsauttamalla Käynnistä ja Suorita. Kirjoita Suorita-kenttään "gpedit.msc" (ilman lainausmerkkejä). Valitse Ryhmäkäytäntö-näytössä Tietokoneasetukset > Järjestelmänvalvonnan mallit. Napsauta Järjestelmä. Kaksoisnapsauta Poista automaattinen käynnistys käytöstä. Valitse Asetus-välilehdellä Ei käytössä ja napsauta OK.

## K: Miksi haluaisin käynnistää tietyn ohjelmiston automaattisesti, kun luon yhteyden laitteeseen?

V: Monet USB-laitteet käyttävät tiettyä ohjelmistoa toimintojen suorittamiseen. Verkkokamera tarvitsee esimerkiksi ohjelmiston videon kuvaamiseen. USB-ohjauskeskuksen avulla voit määrittää, että ohjelmisto käynnistyy automaattisesti, kun USB-laite kytketään reitittimeen. Lisätietoja on laiteominaisuuksien Yhteys-välilehdellä.

## K: Onko minun suljettava ohjelmisto kokonaan ennen päivityksen asentamista? Onko minun käynnistettävä tietokone uudelleen asennuksen jälkeen?

V: Ei, voit asentaa päivitykset, kun ohjelmisto on käynnissä ja laitteet kytkettyinä. Sinun ei tarvitse käynnistää tietokonetta uudelleen päivityksen asentamisen jälkeen.

## K: Onko USB-ohjauskeskus käytettävissä kaikissa reitittimissä?

A: Kyllä, USB-ohjauskeskuksen tallennustoiminto ei ole käytettävissä kaikissa Linksys-reititinmalleissa. Jotkin reitittimet käyttävät eri USB-tallennustoimintoa, eivätkä ohjauskeskusta.

## K: Mikä on NAS (Network Attached Storage)?

V: NAS-laite on palvelin, joka on tarkoitettu erityisesti tiedostojen käsittelyä varten. NAS-laite (verkkoon kytketty tallennusväline) on useiden käyttäjien käytettävissä suoraan paikallisverkossa.

## K: Mitä tiedostojärjestelmiä voidaan käyttää reitittimen kanssa NAS-tilassa?

V: Reititin kytkee FAT12-, FAT16-, FAT32- ja NTFS-asemat automaattisesti NAS-tilassa. Muita tiedostojärjestelmiä käyttävät levyt ovat yhden käyttäjän käytettävissä kerrallaan verkon USB-tilassa.

## K: Miten voin käyttää reitittimeen kytkettyjä USB-levyjä?

V: Windowsissa USB-ohjauskeskus kartoittaa uuden aseman kirjaimen automaattisesti tietokoneessa kutakin tuettua USB-levyasemaa varten, jotka on kytketty reitittimeen. Voit käyttää asemaa siirtymällä kohtaan Tietokone (tai Oma tietokone, jos käytössä on Windows XP tai vanhempi).

Voit avata Windows Explorerin ja kirjoittaa osoiteriville \\router. Voit myös selata Windows-verkkoa ja etsiä kohdan \\router käytettävissä olevien verkkolaitteiden luettelosta.

Macintosh-tietokoneissa ohjelmisto yhdistää automaattisesti reitittimen työpöydälle kytketyt levyt. Voit myös kytkeä levyn valitsemalla Siirry > Luo yhteys palvelimeen.

## K: Miten asemia vastaavat kirjaimet on kartoitettu Windowsissa?

V: Kun ohjelmisto on käynnissä, levyt kartoitetaan vastaamaan asemien kirjaimia alkaen Z:sta, jotta ne eivät ole samat kuin yleisesti käytettyjen asemien kirjaimet.

## K: Mikä on ero verkon USB-tilan ja NAS-tilan välillä?

V: Verkon USB-tilassa näyttää siltä, että USB-laite on kytketty suoraan tietokoneeseen USB-kaapelilla. Jos yksi henkilö käyttää laitetta, kukaan muu ei pysty luomaan yhteyttä siihen. Monenlaisia laitteita voidaan käyttää. NAS-tilassa USB-laitetta voidaan käyttää samanaikaisesti useammasta tietokoneesta. Tämä toimii ainoastaan USB-tallennusvälineiden ja tiedostojen jaon kanssa.

## K: Onko jaetun tiedon määrälle mitään rajoituksia?

V: Ei, jaetun tiedon määrä riippuu kytketyn levyn koosta.

## K: Voidaanko tiedostoja jakaa Windowsin ja MAC-käyttöjärjestelmän välillä?

V: Kyllä, tiedostoja voidaan jakaa Windows- ja MAC OS X -tietokoneiden välillä?

## K: Voidaanko suodattimia soveltaa estämään tiettyjä henkilöitä pääsemästä käsiksi tiedostoihin?

V: Tiedostot ovat julkisia kaikille verkon tietokoneille.

## K: Voidaanko tiedostolle määrittää salasana?

V: Salasanoja ei voi määrittää. Jos suojaus on tarpeen, luo salasanalla suojattu arkisto käyttämällä tiedostojen pakkausohjelmistoa.

## K: Voidaanko tiedostot salata, kun niitä käytetään NAS-toiminnon kanssa?

V: Ei, tiedostot tallennetaan sellaisinaan. Tämä koskee myös NTFS-muotoon alustettuja levyjä.

## K: Voidaanko pakattuja levyasemia käyttää?

V: Ei, pakattuja levyjä ei voi jakaa NAS-toiminnon kautta.

## K: Mitä protokollaa käytetään jakamiseen?

V: Windowsin tiedostojen jakamisprotokollaa käytetään. Siitä käytetään yleisesti nimitystä SMB tai CIFS.

## K: Onko turvallista kytkeä USB-laite irti koska tahansa?

V: Irrotettava laite saattaa olla toisen tietokoneen käytössä tai siihen ollaan yhteydessä kuvien jakamispalvelun tms. kautta. Tiedot voivat tuhoutua, jos laite irrotetaan yhtäkkiä. Kytke laitteet aina irti käyttämällä turvallista poistoa.

## K: Voidaanko verkon toimialueelle kirjautua sisään NAS-tilaa käyttäen?

V: Toimialueelle ei voi kirjautua sisään.

## K: Kun useita USB-levyasemia on kytketty, voidaanko ne asettaa käyttäen RAIDia?

V: RAIDia ei voi luoda käyttämällä reitittimeen kytkettyjä levyjä, mutta nämä laitteet voivat käyttää USB RAID -laitetta, joka esitetään yhtenä levynä.