Βοήθεια για το Κέντρο ελέγχου USB

# Αντιμετώπιση προβλημάτων

- Γενική αντιμετώπιση προβλημάτων
- Αντιμετώπιση προβλημάτων συσκευής
- Αντιμετώπιση προβλημάτων εκτυπωτή
- Αντιμετώπιση προβλημάτων VPN

## Γενική αντιμετώπιση προβλημάτων

Εάν έχετε προβλήματα, δοκιμάστε πρώτα τις παρακάτω γενικές συμβουλές:

### Το Κέντρο ελέγχου USB δεν μπορεί να βρει έναν συμβατό δρομολογητή

1. Έχετε ενεργοποιήσει τον δρομολογητή; Μπορεί να έχει αποσυνδεθεί ο μετασχηματιστής. Ελέγξτε πως είναι αναμμένη η ένδειξη LED τροφοδοσίας.
2. Βεβαιωθείτε πως η ασύρματη κάρτα του υπολογιστή σας και/ή το σημείο πρόσβασης έχουν παραμετροποιηθεί σωστά και σημειώστε τις ρυθμίσεις παραμετροποίησης, προσέχοντας ιδιαίτερα την ασύρματη λειτουργία, το SSID ή το όνομα δικτύου και την ασφάλεια.
3. Βεβαιωθείτε πως έχετε καλό σήμα ασύρματου δικτύου από το Ασύρματο σημείο πρόσβασης ή το δρομολογητή στον υπολογιστή σας και πως δεν βρίσκονται κοντά μεταλλικά αντικείμενα και συσκευές που δημιουργούν ραδιοπαρεμβολές (όπως συσκευές Bluetooth, ασύρματα τηλέφωνα και φούρνους μικροκυμάτων).
4. Έχετε συνδέσει σωστά το καλώδιο δικτύου; Εάν βρίσκεστε σε ενσύρματο δίκτυο, το καλώδιο δικτύου (LAN) μπορεί να έχει αποσυνδεθεί ή να μην κάνει καλή επαφή. Ελέγξτε τις συνδέσεις των καλωδίων.
5. Βρίσκεται ο υπολογιστής σας στο δίκτυο; Δοκιμάστε να δείτε αν μπορείτε να συνδεθείτε με άλλους υπολογιστές στο δίκτυο ή αν μπορείτε να περιηγηθείτε στο Internet. Επιβεβαιώστε πως λειτουργεί κανονικά το δίκτυο.
6. Η λειτουργία USB αποθήκευσης στο Κέντρο ελέγχου δεν είναι διαθέσιμη σε όλα τα μοντέλα δρομολογητών της Linksys. Ορισμένοι δρομολογητές χρησιμοποιούν διαφορετική λειτουργία USB αποθήκευσης και όχι το Κέντρο ελέγχου.

### Δεν εμφανίζονται οι δίσκοι στην Εξερεύνηση αρχείων των Windows ή στο OS X Finder ή δεν εμφανίζονται άλλες συσκευές στο Κέντρο ελέγχου USB

1. Έχετε συνδέσει σωστά το καλώδιο USB; Το καλώδιο USB μπορεί να έχει αποσυνδεθεί ή να μην κάνει καλή επαφή. Ελέγξτε τις συνδέσεις των καλωδίων.
2. Υποστηρίζεται η μορφή της μονάδας δίσκου USB; Οι δρομολογητές υποστηρίζουν μόνο μονάδες δίσκου με μορφή αρχείων FAT16, FAT32 και NTFS. Εάν έχετε έναν δίσκο που θέλετε να συνδέσετε και ο οποίος έχει διαφορετική μορφή αρχείων, μπορείτε να το συνδέσετε σε Λειτουργία δικτυακού USB ή μπορείτε να αλλάξετε τη διαμόρφωση του δίσκου σε FAT32 ή NTFS και να τον χρησιμοποιήσετε σε Λειτουργία αποθήκευσης δικτύου.
3. Η συσκευή λειτουργεί σωστά όταν συνδέεται απευθείας μέσω της σύνδεσης USB στον υπολογιστή σας;
4. Βεβαιωθείτε ότι η απευθείας σύνδεση USB λειτουργεί σωστά πριν από τη χρήση του SX Virtual Link. Εάν αντιμετωπίζετε δυσκολίες, βεβαιωθείτε ότι η συσκευή USB σας λειτουργεί όταν συνδέεται απευθείας με καλώδιο USB στον υπολογιστή σας πριν προσπαθήσετε να χρησιμοποιήσετε το Κέντρο εκτύπωσης και αποθήκευσης. Αν η συσκευή δεν λειτουργεί απευθείας μέσω του USB στον υπολογιστή σας, δεν θα λειτουργήσει και όταν συνδεθεί με αυτήν τη λειτουργία.

### Μη αξιόπιστη λειτουργία

1. Εγκαταστήστε κάποιο λογισμικό ακριβώς πριν να ξεκινήσουν τα προβλήματα; Το νέο λογισμικό μπορεί να προκαλεί προβλήματα. Καταργήστε το λογισμικό που εγκαταστήσατε και επανεγκαταστήστε το.
2. Παρουσιάζεται το ίδιο πρόβλημα μετά την επανεκκίνηση του υπολογιστή σας; Η επανεκκίνηση του υπολογιστή ίσως λύσει το πρόβλημα.

## Αντιμετώπιση προβλημάτων συσκευής

Εάν μια συσκευή εμφανίζεται στο Κέντρο ελέγχου USB, ωστόσο δεν μπορείτε να συνδεθείτε με αυτήν, το τείχος προστασίας σας ίσως εμποδίζει τη σύνδεση. Κατά τη διάρκεια της εγκατάστασης, το λογισμικό διαμορφώνει το τείχος προστασίας των Windows ώστε να επιτρέψει τη σωστή λειτουργία του δρομολογητή σας, ωστόσο εάν χρησιμοποιείτε τείχος προστασίας άλλης εταιρίας, ίσως χρειαστεί να παραμετροποιήσετε τις ρυθμίσεις του ώστε να ανοίξετε μια θύρα και να επιτρέψετε τη λειτουργία του δρομολογητή με το λογισμικό. Για πληροφορίες σχετικά με το πώς μπορείτε να το κάνετε αυτό με διάφορα δημοφιλή τείχη προστασίας, ανατρέξτε στην ενότητα ρυθμίσεις τείχους προστασίας.

## Αντιμετώπιση προβλημάτων εκτυπωτή

Κατά την κοινή χρήση ενός εκτυπωτή, θα πρέπει να επιλεγεί το σωστό πρόγραμμα οδήγησης στην καρτέλα Συνδέσεις στις ιδιότητες της συσκευής. Για περισσότερες πληροφορίες, ανατρέξτε στην ενότητα συνδέσεις εκτυπωτή.

## Αντιμετώπιση προβλημάτων VPN

Το Κέντρο ελέγχου USB ενδέχεται να μην λειτουργεί με VPN (Virtual Private Network - Εικονικό ιδιωτικό δίκτυο) καθώς το VPN φιλτράρει τη σύνδεση ανάμεσα στον υπολογιστή και στις υπόλοιπες συσκευές δικτύου. Εάν έχετε ενεργοποιημένο VPN και το λογισμικό δεν λειτουργεί, απενεργοποιήστε τη σύνδεση VPN.