Hjelp for USB Control Center

# Egenskaper for enhet

I skjermbildet Egenskaper for enhet kan du styre alle aspekter ved enheten som er koblet til ruteren. Du kan angi generelle innstillinger som f.eks hvordan navnet for enheten skal vises i USB Control Center, hvorvidt enheten skal kobles automatisk til en datamaskin via ruteren når datamaskinen starter opp, m.m.

Skjermbildet Egenskaper for enhet åpnes ved å velge en enhet i USB Control Center og klikke Egenskaper.

- Generelle egenskaper
- Enhetstilkoblingsegenskaper
- Skrivertilkoblingsegenskaper

## Generelle egenskaper

Under kategorien Generelt i skjermbildet Egenskaper for enhet har du anledning til å endre navnet som skal brukes for enheten i Control Center, og her vises også ulike referanseopplysninger om enheten.

I Visningsnavn-feltet skriver du navnet på enheten slik du vil at det skal vises i USB Control Center. Standardnavnet er hentet fra selve enheten. Informasjonen fra enheten vil alltid vises som USB-enhetsnavnet, selv om du endrer Visningsnavnet.

Enhetshastigheten bestemmes av hastigheten som støttes av den aktuelle enheten. Den faktiske hastigheten til enheten bestemmes også av andre faktorer som f.eks nettverkskonfigurasjonen.

Tilgjengelige hastigheter er:
Høy hastighet: USB-produkter som har logoen "Hi-Speed USB" på esken og støtter en hastighet av 480 megabyter per sekund (Mb/s).
Full hastighet: USB-produkter med standardlogoen "Certified USB" og som støtter en hastighet av 1,5 Mb/s eller 12 Mb/s.
Lav hastighet: Lav hastighet og full hastighet brukes ofte om hverandre av enhetsleverandører.

Kategorien Generelt inneholder også referanseopplysninger om enheten.

Tilbake til toppen

## Enhetstilkoblingsegenskaper

Under kategorien Tilkobling i skjermbildet Egenskaper for enhet har du anledning til å angi hvorvidt enheten skal kobles til denne datamaskinen automatisk når datamaskinen starter opp, og til å angi eventuell programvare som skal starte automatisk når enheten kobles til. Informasjonen i dette emnet gjelder for alle enheter unntatt skrivere. Hvis du vil lære mer om tilkoblingsegenskaper for skrivere, kan du lese Skrivertilkoblingsegenskaper.

Under Tilkoblingsinnstillinger, kan du merke av for Koble til denne enheten automatisk når USB Control Center starter hvis du vil koble til denne enheten automatisk hver gang programmet starter. Hvis du merker av både denne boksen og den som angir at USB Control Center skal startes (i ruterinnstillingene), vil enheten kobles til automatisk hver gang du starter datamaskinen.

Forbindelsen med enheter kan av og til bli brutt pga nettverksfeil eller andre faktorer. Hvis du vil at Control Center skal koble til enheten igjen automatisk når dette skjer, kan du merke av for Forsøk ny tilkobling hvis forbindelsen blir brutt. Hvis du merker av her, vil Control Center forsøke å koble til enheten på nytt til forbindelsen er gjenopprettet eller datamaskinen slås av.

Under Start program kan du angi innstillinger for en eventuell programvare som er forbundet med denne enheten. Hvis for eksempel enheten er et Webcam, har den sannsynligvis en tilhørende programvare som gjør det mulig å spille inn video. Ved å merke av for Start et program når enheten kobles til kan du angi at programvaren starter automatisk når du kobler til Webcam-enheten. Du kan videre merke av for Koble fra denne enheten når programmet lukkes hvis du vil frigjøre enheten slik at andre datamaskiner kan bruke den når du lukker den bestemte programvaren. De to avmerkingsboksene kan avmerkes uavhengig av hverandre.

I Program-feltet kan du Bla til EXE-filen for programvaren som skal være forbundet med enheten. Du kan også skrive inn banen til EXE-filen direkte i feltet. Etter at innstillingene er lagret, vises bare navnet på EXE-filen i Program-feltet.

Tilbake til toppen

## Skrivertilkoblingsegenskaper

Tilkobling-kategorien i skjermbildet Egenskaper for enhet vil vise flere funksjoner for skrivere.

Under Tilkoblingsinnstillinger, kan du velge ett av tre alternativer for å koble til enheten automatisk.

Merk av for Koble til automatisk når Control Center starter hvis du vil at datamaskinen skal kobles til skriveren automatisk hver gang datamaskinen starter opp. Det kan være lurt å velge dette alternativet hvis dette er den eneste datamaskinen som skal bruke skriveren. Hvis du alltid vil koble til enheten manuelt via Control Center, velger du Koble aldri til automatisk. Jeg skal alltid koble til manuelt. Hvis skriveren deles mellom flere datamaskiner, anbefaler vi at du velger Dette er en delt skriver. Koble til og fra automatisk bare ved utskrift. Med dette alternativet kobles skriveren til automatisk når en utskriftsjobb blir sent til skriveren, og så frakoblet igjen etter at jobben er fullført slik at skriveren blir tilgjengelig for andre datamaskiner.

Skriver-feltet er aktivert hvis du velger ett av de automatiske tilkoblingsalternativene. På nedtrekkslisten velger du skriverdriveren som er forbundet med skriveren.

Forbindelsen med enheter kan av og til bli brutt pga nettverksfeil eller andre faktorer. Hvis du vil at Control Center skal koble til denne enheten igjen automatisk når dette skjer, kan du merke av for Forsøk ny tilkobling hvis forbindelsen blir brutt. Hvis du merker av her, vil Control Center forsøke å koble til enheten på nytt til forbindelsen er gjenopprettet eller datamaskinen slås av.

Under Start program kan du angi innstillinger for en eventuell programvare som er forbundet med skriveren. Ved å merke av for Start et program når denne enheten kobles til kan du angi at programvaren skal starte automatisk når du kobler til skriveren. Du kan videre merke av for Koble fra denne enheten når programmet lukkes hvis du vil frigjøre enheten slik at andre datamaskiner kan bruke den når du lukker den bestemte programvaren. De to avmerkingsboksene kan avmerkes uavhengig av hverandre.

I Program-feltet kan du Bla til EXE-filen for programvaren som skal være forbundet med skriveren. Du kan også skrive inn banen til EXE-filen direkte i feltet. Etter at innstillingene er lagret, vises bare navnet på EXE-filen i Program-feltet.

Tilbake til toppen