USB-ohjauskeskuksen ohje

# Laitteen ominaisuudet

Laitteen ominaisuudet -näytössä voit hallita kaikkia reitittimeen kytkettyjen laitteiden eri osa-alueita. Voit määrittää yleisasetukset, kuten nimen, jolla laite esitetään USB-ohjauskeskuksessa, kytketäänkö laite automaattisesti tietokoneeseen tietokoneen käynnistyessä jne.

Voit avata Laitteen ominaisuudet -sivun valitsemalla laitteen USB-ohjauskeskuksessa ja napsauttamalla Ominaisuudet.

- Yleisominaisuudet
- Laitteen yhteysominaisuudet
- Tulostinyhteyden ominaisuudet

## Yleisominaisuudet

Laitteen ominaisuudet -näytön Yleistä-välilehdellä voit muuttaa laitteen nimeä, joka esitetään ohjauskeskuksessa, ja tuoda esiin useita lisätietoja laitteesta.

Kirjoita Näyttönimi-kenttään laitteen nimi siinä muodossa, jossa haluat sen näkyvän USB-ohjauskeskuksessa. Oletus otetaan itse laitteesta. Laitteen tiedot näkyvät aina USB-laitteen nimenä, vaikka muuttaisitkin näyttönimen.

Laitteen nopeus määritetään kyseisen laitteen tukemaksi nopeudeksi. Laitteen todellinen nopeus määritetään muiden tekijöiden, kuten verkon kokoonpanon, perusteella.

Käytettävissä olevia nopeuksia ovat:
Hi-Speed: USB-tuotteet, joiden pakkauksessa on "Hi-Speed USB" -logo ja jotka tukevat nopeutta 480 Mt/s.
Full-Speed: USB-tuotteet, joiden pakkauksessa on "Certified USB" -logo ja jotka tukevat nopeutta 1,5 Mt/s tai 12 Mt/s.
Low-Speed: Laitteiden valmistajat käyttävät usein Low-Speed- ja Full-Speed-termejä tarkoittamaan samaa asiaa.

Yleistä-välilehdellä on myös lisätietoa laitteesta.

Takaisin alkuun

## Laitteen yhteysominaisuudet

Laitteen ominaisuudet -näytön Yhteys-välilehdellä voit määrittää, pitäisikö laite kytkeä automaattisesti tähän tietokoneeseen tietokoneen käynnistyksen yhteydessä, ja määrittää ohjelmiston, joka tulisi käynnistää automaattisesti laiteyhteyttä muodostettaessa. Nämä tiedot koskevat kaikkia laitteita, tulostimia lukuun ottamatta. Lisätietoa tulostinyhteyksistä on kohdassa Tulostinyhteyden ominaisuudet.

Napsauta Yhteysasetukset-kohdassa Kytke tämä laite automaattisesti, kun USB-ohjauskeskus käynnistyy -valintaruutua, jos haluat tämän tietokoneen luovan yhteyden tähän laitteeseen automaattisesti joka kerta, kun ohjelmisto käynnistyy. Jos valitset tämän valintaruudun yhdessä USB-ohjauskeskuksen käynnistymisvalintaruudun kanssa (reitittimen asetuksissa), laite luo automaattisesti yhteyden joka kerta, kun tietokone käynnistetään.

Verkkohäiriöiden ja muiden tekijöiden takia laiteyhteydet voivat katketa aika ajoin. Jos haluat ohjauskeskuksen luovan yhteyden automaattisesti uudelleen laitteeseen, kun näin käy, valitse Yritä luoda yhteys uudelleen, jos yhteys katkeaa. Kun valitset tämän vaihtoehdon, ohjauskeskus voi yrittää luoda yhteyttä laitteeseen uudelleen, kunnes yhteys muodostetaan tai kunnes tietokone sammutetaan.

Määritä tähän laitteeseen liittyvän ohjelmiston asetukset Käynnistä ohjelma -kentässä. Jos laite on esimerkiksi verkkokamera, siihen liittyy todennäköisesti ohjelmisto, joka mahdollistaa videon kuvaamisen. Kun valitset Käynnistä ohjelma, kun tämä laite kytketään, voit määrittää ohjelmiston käynnistyvän automaattisesti, kun luot yhteyden verkkokameraan. Voit myös valita kohdan Katkaise yhteys laitteeseen, kun ohjelma suljetaan, jos haluat vapauttaa laitteen muiden tietokoneiden käytettäväksi, kun suljet ohjelmiston. Kaksi valintamerkkiä voidaan merkitä toisistaan riippumatta.

Etsi Ohjelma-kentässä Selaa-toiminnolla sen ohjelman exe-tiedosto, jonka haluat liittää laitteeseen. Voit myös kirjoittaa exe-tiedoston polun suoraan kenttään. Kun asetukset on tallennettu, vain ohjelmiston nimen .exe-tiedosto näkyy Ohjelma-kentässä.

Takaisin alkuun

## Tulostinyhteyden ominaisuudet

Laitteen ominaisuudet -näytön Yhteys-välilehti tuo esiin tulostimien lisätoimintoja.

Yhteysasetukset-kohdassa voit valita jonkin kolmesta vaihtoehdosta laitteen kytkemiseksi automaattisesti.

Napsauta Kytke tämä laite automaattisesti, kun ohjauskeskus käynnistyy -valintaruutuun, jos haluat tämän tietokoneen luovan yhteyden tähän tulostimeen automaattisesti joka kerta, kun tietokone käynnistyy. Haluat todennäköisesti valita tämän vaihtoehdon, jos tämä tietokone on ainoa tulostinta käyttävä tietokone. Jos haluat aina luoda yhteyden laitteeseen manuaalisesti ohjauskeskuksen kautta, valitse vaihtoehto Älä luo yhteyttä koskaan automaattisesti, luon aina yhteyden manuaalisesti. Jos tulostin jaetaan useiden tietokoneiden kesken, suosittelemme kohdan Tämä on jaettu tulostin, luo ja katkaise yhteys automaattisesti tulostuksen yhteydessä. Tällä asetuksella tulostin kytketään automaattisesti, kun tulostustyö lähetetään siihen, ja yhteys katkaistaan heti, kun työ on valmis, jolloin tulostin on muiden tietokoneiden käytettävissä.

Tulostin-kenttä on käytössä, jos valitset jonkin automaattisista yhteysvaihtoehdoista. Valitse avattavasta luettelosta tulostinohjain, joka liittyy tähän tulostimeen.

Verkkohäiriöiden ja muiden tekijöiden takia laiteyhteydet voivat katketa aika ajoin. Jos haluat ohjauskeskuksen luovan yhteyden automaattisesti uudelleen tähän laitteeseen, kun näin käy, valitse Yritä luoda yhteys uudelleen, jos yhteys katkeaa. Kun valitset tämän vaihtoehdon, ohjauskeskus voi yrittää luoda yhteyttä laitteeseen uudelleen, kunnes yhteys muodostetaan tai kunnes tietokone sammutetaan.

Määritä tähän tulostimeen liittyvän ohjelmiston asetukset Käynnistä ohjelma -kentässä. Kun valitset Käynnistä ohjelma, kun tämä laite kytketään, voit määrittää ohjelmiston käynnistyvän automaattisesti, kun luot yhteyden tulostimeen. Voit myös valita kohdan Katkaise yhteys laitteeseen, kun ohjelma suljetaan, jos haluat vapauttaa tulostimen muiden tietokoneiden käytettäväksi, kun suljet ohjelmiston. Kaksi valintamerkkiä voidaan merkitä toisistaan riippumatta.

Etsi Ohjelma-kentässä Selaa-toiminnolla sen ohjelman exe-tiedosto, jonka haluat liittää tulostimeen. Voit myös kirjoittaa exe-tiedoston polun suoraan kenttään. Kun asetukset on tallennettu, vain ohjelmiston nimen .exe-tiedosto näkyy Ohjelma-kentässä.

Takaisin alkuun