Βοήθεια για το Κέντρο ελέγχου USB

# Συχνές ερωτήσεις

## Κέντρο ελέγχου USB και συσκευές USB (καρτέλα Διαθέσιμες συσκευές)

- Μπορώ να δω μια συσκευή USB στο Κέντρο ελέγχου USB ωστόσο δεν μπορώ να συνδεθώ σε αυτήν. Τι θα πρέπει να κάνω;
- Γιατί εμφανίζεται η οθόνη Αυτόματης εκτέλεσης των Windows κάθε φορά που συνδέω μια συσκευή;
- Γιατί μπορεί να θέλω να εκτελεστεί αυτόματα μια εφαρμογή λογισμικού κατά τη σύνδεση σε μια συσκευή;
- Πρέπει να κλείσω τελείως το λογισμικό πριν να εγκαταστήσω μια ενημέρωση; Χρειάζεται να επανεκκινήσω τον υπολογιστή μου μετά την εγκατάσταση;

## Μονάδες δίσκου USB και άλλες συσκευές αποθήκευσης

- Είναι διαθέσιμο το Κέντρο ελέγχου USB σε όλους τους δρομολογητές;
- Τι είναι το NAS (Network Attached Storage - Συσκευή αποθήκευσης συνδεδεμένη μέσω δικτύου);
- Ποια συστήματα αρχείων μπορούν να χρησιμοποιηθούν με το δρομολογητή μου σε λειτουργία NAS;
- Πώς μπορώ να προσπελάσω μονάδες δίσκου USB που είναι συνδεδεμένες στο δρομολογητή μου;
- Πώς αντιστοιχίζονται γράμματα μονάδων στα Windows;
- Ποια είναι η διαφορά ανάμεσα στη λειτουργία Δικτυακού USB και NAS;
- Υπάρχουν ποσοτικοί περιορισμοί στην κοινή χρήση δεδομένων;
- Μπορεί να γίνει κοινή χρήση αρχείων ανάμεσα στα Windows και το Mac OS;
- Μπορούν να χρησιμοποιηθούν φίλτρα ώστε να αποτραπεί η πρόσβαση στα αρχεία σε συγκεκριμένους ανθρώπους;
- Μπορεί να καθοριστεί κωδικός πρόσβασης για ένα αρχείο;
- Μπορούν να κρυπτογραφηθούν αρχεία όταν χρησιμοποιούνται με τη δυνατότητα NAS;
- Μπορούν να χρησιμοποιηθούν συμπιεσμένες μονάδες δίσκου;
- Ποιο πρωτόκολλο χρησιμοποιείται για την κοινή χρήση;
- Είναι ασφαλές να αποσυνδεθεί μια συνδεδεμένη συσκευή USB ανά πάσα στιγμή;
- Μπορεί να γίνει σύνδεση σε ένα περιβάλλον τομέα δικτύου με τη χρήση της λειτουργίας NAS;
- Όταν συνδεθούν πολλαπλές μονάδες δίσκου USB, μπορούν να ρυθμιστούν ώστε να χρησιμοποιούν RAID;

## Ε: Μπορώ να δω μια συσκευή USB στο Κέντρο ελέγχου USB ωστόσο δεν μπορώ να συνδεθώ σε αυτήν. Τι θα πρέπει να κάνω;

Α: Ελέγξτε τις ρυθμίσεις του τείχους προστασίας. Κατά τη διάρκεια της εγκατάστασης, το λογισμικό διαμορφώνει το τείχος προστασίας των Windows ώστε να ενεργοποιήσει τη σύνδεση, ωστόσο εφαρμογές τείχους προστασίας άλλων εταιριών ενδέχεται να χρειάζονται επιπλέον ρύθμιση. Για περισσότερες πληροφορίες σχετικά με τον τρόπο διαμόρφωσης διάφορων συγκεκριμένων τειχών προστασίας, ανατρέξτε στην ενότητα ρυθμίσεις τείχους προστασίας.

## Ε: Γιατί εμφανίζεται η οθόνη Αυτόματης εκτέλεσης των Windows κάθε φορά που συνδέω μια συσκευή;

Α: Από προεπιλογή, τα Windows πραγματοποιούν αυτόματη εκτέλεση σε πολλούς τύπους συσκευών USB. Μπορείτε να απενεργοποιήσετε την αυτόματη εκτέλεση στα Windows XP κάνοντας κλικ στο μενού Έναρξη και επιλέγοντας την Εκτέλεση. Στο πεδίο Εκτέλεση πληκτρολογήστε "gpedit.msc" (χωρίς τα εισαγωγικά). Στην οθόνη Πολιτική ομάδας, επιλέξτε Διαμόρφωση υπολογιστή > Πρότυπα διαχείρισης. Κάντε κλικ στο Σύστημα. Κάντε διπλό κλικ στην επιλογή Απενεργοποίηση αυτόματης εκτέλεσης. Στην καρτέλα Ρυθμίσεις, Απενεργοποίηση και κάντε κλικ στο ΟΚ.

## Ε: Γιατί μπορεί να θέλω να εκτελεστεί αυτόματα μια εφαρμογή λογισμικού κατά τη σύνδεση σε μια συσκευή;

Α: Πολλές συσκευές USB χρησιμοποιούν συγκεκριμένο λογισμικό για να εκτελέσουν τις λειτουργίες τους. Για παράδειγμα, μια κάμερα web θα χρειαστεί λογισμικό για την καταγραφή βίντεο. Το Κέντρο ελέγχου USB σας επιτρέπει να καθορίσετε το λογισμικό που θα εκτελείται αυτόματα όταν συνδεθεί η συσκευή USB στο δρομολογητή σας. Για περισσότερες πληροφορίες, ανατρέξτε στις ιδιότητες της συσκευής στην καρτέλα Σύνδεση.

## Ε: Πρέπει να κλείσω τελείως το λογισμικό πριν να εγκαταστήσω μια ενημέρωση; Χρειάζεται να επανεκκινήσω τον υπολογιστή μου μετά την εγκατάσταση;

Α: Όχι, μπορείτε να εγκαταστήσετε ενημερώσεις όσο εκτελείται το λογισμικό και είναι συνδεδεμένες συσκευές. Δεν χρειάζεται να επανεκκινήσετε τον υπολογιστή σας μετά την εγκατάσταση μιας ενημέρωσης.

## Ε: Είναι διαθέσιμο το Κέντρο ελέγχου USB σε όλους τους δρομολογητές;

Α: Ναι, ωστόσο η λειτουργία USB αποθήκευσης στο Κέντρο ελέγχου δεν είναι διαθέσιμη σε όλα τα μοντέλα δρομολογητών της Linksys. Ορισμένοι δρομολογητές χρησιμοποιούν διαφορετική λειτουργία USB αποθήκευσης και όχι το Κέντρο ελέγχου.

## Ε: Τι είναι το NAS (Network Attached Storage - Συσκευή αποθήκευσης συνδεδεμένη μέσω δικτύου);

Α: Μια συσκευή NAS είναι ένας διακομιστής που έχει σχεδιαστεί ειδικά για τη διαχείριση αρχείων. Η πρόσβαση στη Συσκευή αποθήκευσης συνδεδεμένη μέσω δικτύου γίνεται απευθείας από το τοπικό δίκτυο (LAN) από πολλούς χρήστες.

## Ε: Ποια συστήματα αρχείων μπορούν να χρησιμοποιηθούν με το δρομολογητή σε λειτουργία NAS;

Α: Ο δρομολογητής σας θα συνδεθεί αυτόματα με τόμους FAT12, FAT16, FAT32 και NTFS σε λειτουργία NAS. Οι μονάδες δίσκου που χρησιμοποιούν άλλα συστήματα αρχείων θα είναι διαθέσιμες σε ένα χρήστη τη φορά μέσω της λειτουργίας USB δικτύου.

## Ε: Πώς μπορώ να προσπελάσω μονάδες δίσκου USB που είναι συνδεδεμένες στο δρομολογητή μου;

Α: Στα Windows, το Κέντρο ελέγχου USB αντιστοιχίζει αυτόματα ένα νέο γράμμα μονάδας στον υπολογιστή σας για κάθε υποστηριζόμενη μονάδα δίσκου USB που συνδέεται στο δρομολογητή σας. Μπορείτε να αποκτήσετε πρόσβαση στη μονάδα από τη θέση Υπολογιστής (ή Ο υπολογιστής μου εάν χρησιμοποιείτε Windows XP ή παλαιότερα).

Μπορείτε να μεταβείτε στην Εξερεύνηση αρχείων των Windows και να πληκτρολογήσετε \\routerστη γραμμή διευθύνσεων. Εναλλακτικά, μπορείτε να κάνετε αναζήτηση στο δίκτυο των Windows και να ψάξετε τη συσκευή \\router στη λίστα διαθέσιμων συσκευών δικτύου.

Για υπολογιστές Macintosh, το λογισμικό τοποθετεί αυτόματα στην επιφάνεια εργασίας τις μονάδες δίσκου που συνδέονται στον δρομολογητή σας. Εναλλακτικά, μεταβείτε στην επιλογή Go (Μετάβαση) > Connect to server (Σύνδεση σε διακομιστή) για να συνδεθείτε στο δίσκο.

## Ε: Πώς αντιστοιχίζονται γράμματα μονάδων στα Windows;

Α: Όταν εκτελείται το λογισμικό, οι τόμοι δίσκων θα αντιστοιχίζονται σε γράμματα μονάδων που ξεκινούν από το Z ώστε να αποφευχθεί η διένεξη με γράμματα μονάδων που χρησιμοποιούνται συχνά.

## Ε: Ποια είναι η διαφορά ανάμεσα στη λειτουργία Δικτυακού USB και NAS;

Α: Στη λειτουργία Δικτυακού USB η συσκευή USB είναι σαν να συνδέεται απευθείας στον υπολογιστή σας μέσω ενός καλωδίου USB. Εάν κάποιος χρησιμοποιεί μια συσκευή, δεν μπορεί κανένας άλλος να συνδεθεί σε αυτήν. Μπορούν να χρησιμοποιηθούν πολλά διαφορετικά είδη συσκευών. Στη λειτουργία NAS, υπάρχει πρόσβαση σε μια συσκευή USB από πολλούς υπολογιστές ταυτόχρονα. Αυτό λειτουργεί μόνο με συσκευές αποθήκευσης USB και κοινή χρήση αρχείων.

## Ε: Υπάρχουν ποσοτικοί περιορισμοί στην κοινή χρήση δεδομένων;

Α: Όχι, η ποσότητα των δεδομένων κοινής χρήσης εξαρτάται από το μέγεθος του συνδεδεμένου δίσκου.

## Ε: Μπορεί να γίνει κοινή χρήση αρχείων ανάμεσα στα Windows και το Mac OS;

Α: Ναι, μπορεί να γίνει κοινή χρήση αρχείων ανάμεσα σε υπολογιστές Windows και Mac OS.

## Ε: Μπορούν να χρησιμοποιηθούν φίλτρα ώστε να αποτραπεί η πρόσβαση στα αρχεία σε συγκεκριμένους ανθρώπους;

Α: Τα αρχεία είναι δημόσια σε όλους τους υπολογιστές στο δίκτυο.

## Ε: Μπορεί να καθοριστεί κωδικός πρόσβασης για ένα αρχείο;

Α: Δεν μπορούν να καθοριστούν κωδικοί πρόσβασης. Εάν χρειάζεστε ασφάλεια, χρησιμοποιήστε λογισμικό συμπίεσης για τη δημιουργία ενός αρχείου με προστασία με κωδικό πρόσβασης.

## Ε: Μπορούν να κρυπτογραφηθούν αρχεία όταν χρησιμοποιούνται με τη δυνατότητα NAS;

Α: Όχι, όλα τα αρχεία αποθηκεύονται ως έχουν. Αυτό ισχύει και για δίσκους που έχουν διαμορφωθεί με το σύστημα αρχείων NTFS.

## Ε: Μπορούν να χρησιμοποιηθούν συμπιεσμένες μονάδες δίσκου;

Α: Όχι, δεν μπορούν να χρησιμοποιηθούν συμπιεσμένες μονάδες δίσκου μέσω της δυνατότητας NAS.

## Ε: Ποιο πρωτόκολλο χρησιμοποιείται για την κοινή χρήση;

Α: Χρησιμοποιείται το πρωτόκολλο κοινής χρήσης αρχείων των Windows. Συχνά ονομάζεται SMB ή CIFS.

## Ε: Είναι ασφαλές να αποσυνδεθεί μια συνδεδεμένη συσκευή USB ανά πάσα στιγμή;

Α: Η συσκευή που αποσυνδέετε ενδέχεται να χρησιμοποιείται από άλλο υπολογιστή ή να χρησιμοποιείται από κοινή χρήση εικόνων κλπ. Εάν αποσυνδεθεί ξαφνικά, μπορεί να καταστραφούν τα δεδομένα. Ακολουθείτε πάντα τη διαδικασία "Ασφαλούς κατάργησης" για την αφαίρεση συσκευών.

## Ε: Μπορεί να γίνει σύνδεση σε ένα περιβάλλον τομέα δικτύου με τη χρήση της λειτουργίας NAS;

Α: Δεν είναι δυνατή η σύνδεση σε ένα περιβάλλον τομέα.

## Ε: Όταν συνδεθούν πολλαπλές μονάδες δίσκου USB, μπορούν να ρυθμιστούν ώστε να χρησιμοποιούν RAID;

Α: Δεν είναι δυνατή η δημιουργία RAID με τη χρήση πολλαπλών δίσκων που έχουν συνδεθεί στο δρομολογητή σας, ωστόσο αυτές οι συσκευές μπορούν να προσπελάσουν μια συσκευή USB RAID που εμφανίζεται ως ένας δίσκος.