Hjelp for USB Control Center

# Liste over tilgjengelige enheter

KategorienTilgjengelige enheter viser en liste over USB-enheter som er koblet til ruteren og gir deg anledning til å velge enheter og angi tilkoblingsinnstillinger for dem. For mer informasjon, se egenskaper for enhet nedenfor.

Koble til en USB-enhet ved å velge den og klikke Bruk.

Standardinnstillingen er at disker som er koblet til ruteren automatisk deles med alle datamaskiner i nettverket. En disk kan avmonteres på sikkert vis ved å velge den og klikke Slutt å bruke. En disk som ikke er montert kan monteres igjen ved å frakoble den tilhørende USB-kabelen og så koble den til ruteren igjen.

Hvis andre bruker enheten som du vil bruke, kan du velge enheten og klikke Send bruksforespørsel. En melding blir vist på brukerens datamaskin om at du ønsker å bruke denne enheten. De kan velge å gjøre enheten tilgjengelig for deg eller ikke.

## Egenskaper for enhet

Du får tilgang til egenskapsarket til en bestemt enhet ved å velge enheten i USB Control Center og klikke Egenskaper. På egenskapssiden kan du angi generelle innstillinger som f.eks navnet som brukes på enheten i Control Center, hvorvidt enheten skal kobles automatisk til en datamaskin når datamaskinen starter opp, og annet.

- Generelle egenskaper
- Enhetstilkoblingsegenskaper
- Skrivertilkoblingsegenskaper

### Generelle egenskaper

Under kategorien Generelt i skjermbildet Egenskaper for enhet har du anledning til å endre navnet som skal brukes for enheten i Control Center, og her vises også ulike referanseopplysninger om enheten.

I Visningsnavn-feltet skriver du navnet på enheten slik du vil at det skal vises i programvaren. Standardnavnet er hentet fra selve enheten. Standardnavnet vil alltid vises som USB-enhetsnavn, selv om du endrer Visningsnavnet.

Enhetshastighet vises i henhold til det som rapporteres av den aktuelle enheten. Den faktiske ytelsen er også påvirket av andre faktorer som f.eks nettverkskonfigurasjonen.

1. Høy hastighet: USB-produkter med logoen "Hi-Speed USB" og som støtter en hastighet av 480 megabyte per sekund (Mb/s).
2. Full hastighet: USB-produkter med standardlogoen "Certified USB" og som støtter en hastighet av 1,5 Mb/s eller 12 Mb/s.
3. Lav hastighet: Lav hastighet og full hastighet brukes ofte om hverandre av enhetsleverandører.

Kategorien Generelt inneholder også referanseopplysninger om enheten.

Tilbake til toppen

### Enhetstilkoblingsegenskaper

Under kategorien Tilkobling i skjermbildet Egenskaper for enhet har du anledning til å angi hvorvidt enheten skal kobles til denne datamaskinen automatisk når datamaskinen starter opp, og til å angi eventuell programvare som skal starte automatisk når enheten kobles til. Informasjonen i dette emnet gjelder for alle enheter unntatt skrivere og disker som deles via NAS-modus. Hvis du vil lære mer om tilkoblingsegenskaper for skrivere, kan du lese Skrivertilkoblingsegenskaper.

Merk av for Koble til denne enheten automatisk når Control Center starter hvis du vil at datamaskinen skal kobles til enheten automatisk hver gang Control Center starter opp. Hvis du merker av både denne boksen og den som angir at Control Center skal startes, vil enheten kobles til automatisk hver gang du starter datamaskinen.

Forbindelsen med enheter kan av og til bli brutt pga nettverksfeil eller andre faktorer. Hvis du vil at Control Center skal koble til enheten igjen automatisk når dette skjer, kan du merke av Forsøk ny tilkobling hvis forbindelsen blir brutt. Control Center vil forsøke å koble til enheten på nytt til forbindelsen er gjenopprettet eller datamaskinen slås av.

Bruk feltet Start program til å angi innstillinger for en eventuell programvare som er forbundet med denne enheten. Et Webcam, for eksempel, har sannsynligvis en programvare som tar opp video. Ved å merke av Start et program når denne enheten kobles til kan du angi at programvaren skal starte automatisk når Webcam er tilgjengelig. Du kan videre merke av Koble fra denne enheten når programmet lukkes hvis du vil frigjøre enheten slik at andre datamaskiner kan bruke den når du lukker programvaren.

I Program-feltet kan du bla for å finne programvaren som skal være forbundet med enheten. Du kan også skrive inn banen til programmet direkte i feltet. Etter at innstillingene er lagret, vises bare navnet på programmets EXE-fil i Program-feltet.

Tilbake til toppen

### Skrivertilkoblingsegenskaper

Når en skriver er valgt, vil kategorien Tilkobling i skjermbildet Egenskaper for enhet ha flere funksjoner spesielt for skrivere. Nærmere bestemt, kan du velge ett av tre alternativer for å koble til enheten automatisk.

Hvis skriveren deles mellom flere datamaskiner, anbefaler vi at du velger Dette er en delt skriver. Koble til og fra automatisk bare under utskrift. Med dette alternativet kobles skriveren til automatisk når en utskriftsjobb blir sent til skriveren, og så frakoblet igjen etter at jobben er fullført slik at skriveren blir tilgjengelig for andre datamaskiner.

Merk av Koble til automatisk når USB Control Center starter dersom du vil at datamaskinen skal kobles til skriveren automatisk hver gang datamaskinen starter opp, og dermed hindre andre brukere i å koble til skriveren automatisk.

Du kan tvinge brukere til å koble til skriveren manuelt med alternativet Koble aldri til automatisk. Jeg skal alltid koble til manuelt .

Skriver-feltet er aktivert hvis du velger ett av de automatiske tilkoblingsalternativene. På nedtrekkslisten velger du skriverdriveren som er forbundet med skriveren.

Forbindelsen med enheter kan av og til bli brutt pga nettverksfeil eller andre faktorer. Hvis du vil at Control Center skal koble til enheten igjen automatisk når dette skjer, kan du merke av Forsøk ny tilkobling hvis forbindelsen blir brutt. Control Center vil forsøke å koble til enheten på nytt til forbindelsen er gjenopprettet eller datamaskinen slås av.

Bruk Program-feltet til å angi innstillinger for en eventuell programvare som er forbundet med skriveren. Du kan videre merke av Koble fra denne enheten når programmet lukkes hvis du vil frigjøre enheten slik at andre datamaskiner kan bruke den når du lukker programvaren.

I Program-feltet kan du bla for å finne programvaren som skal være forbundet med skriveren. Du kan også skrive inn banen til programmet direkte i feltet. Etter at innstillingene er lagret, vises bare navnet på programmets EXE-fil i Program-feltet.

Tilbake til toppen